Guirionéeu ag er Religion/Chapistr 115 - Wikimammenn\nGuirionéeu ag er Religion/Chapistr 115\n◄ Ardeu a béré en hum chervige en diaul eit rein hardéhtæt d’er béherion hag eit troublein en dud vad. Er péh e zou caus d’er scrupul, hag é remédeu. Devotion é quevér er Huérhiès ha sant Jojeb. ►\nhonfiance é Doué hag e reposé én-hi. Fariet-oh enta a p’hum néhancet ar stad hou ç’inean ; hui e hra anjuli de visericord en Eutru Doué ; ne hoès chet a gonfiance, rac hui e garehé diazéein ar er péh e hret en assurance ag hou salvedigueah. Nac é vehoh sur é ma santel hou ç’œvreu, é ma hou ç’œvreu hemb defaut, hag é vehoh memb sur a vout é græce Doué, ne vou quet ol quement-cé e hrei d’oh gobér hou salvedigueah. É misericord en Eutru Doué é teliet gortoz eit bout salvet. Lausquet Doué de jugein hou ç’œvreu hag er stad ag hou ç’inean ; hag arlerh hou pout clasquet gobér hou tevér, laret guet humilité ne hoès hoah groeit nitra, n’en d’oh nameit ur servitour pé ur servitourès didalvé. Nezé beah én gorto ag é visericord hag hum zalhet é peah. En hani e laca èl-cé é gonfiance é Doué ne vou quet collet.\nIII. En drivèd tra e zou caus d’er poénieu a spered ha d’er scrupul e zou un orgueil cuhet péhani e hra d’en inean bout dissent hag aheurtet én hé chongeu ; a vazé é ta dehi chonge ar chonge, ræsonieu dal unan ar en aral, doutance ar guement tra-zou ha conzeu hemb achimant. Un dén scrupulus e zou gouniet d’é chongeu prop ; ean e ven, én drespet d’er péh e larér dehou, derhel doh é avis hag é santimant. Red-é, e grèd nehou, bout sur é ma ér stad vad, hag ean hum zal betag assurein en hum hanàu reih-mad ha n’en dé quet quer scrupulus èl ma crèd é govézour, mæs rah er govézerion hum dromp ar é goust ha n’en hanàuant quet. Quement-cé e vé caus ma change a govézour, eit cavouèt unan e lausquou guet-hou el liberté de zevis rah é chonge ha de fougeal quement tam fang e zou staguet doh é vuhé.\nCaër e zou larèt dehou é teli en dout un aboeissance dal d’er péh e hourhemén dehou ur bélêg aviset mad hag e lar dehou nepas bout rai berhuéh ar é examén, berrat é govézioneu, lezel a costé quement a circonstanceu a nitra, chom tranquil ar en amzér tremeinet : aviseu ahuélêt, e larou-ean ; derhel e hrei d’é chonge, aheurtet-vou én é santimanteu ; sentein e hrei doh é bèn dalhmad. En aboeissance d’er hovézour e zou er remèd d’é zroug. Red-é neoah el larèt, deliet-é en devout truhé doh ur scrupulus, a gaus d’en diæzemant ha d’er boèn en dès é sentein ; mæs ehué, ne vern péguement a boén en devou-ean é pléguein, é chongeal hag é aboeissein, requis-é ma arrihuou azé, coustéèt e goustou. Me lar memb open, nac en en devehé ur scrupulus mui a sourci aveid é govézour, ean e zeli pléguein ha sentein guet humilité doh-t-hou. Sant Paul, quènt é gonversion, e oé abilloh eid Anani ; neoah Jesus-Chrouist er pèd de sentein doh er pêh e larou dehou en discipl-zé. Ean er groas hag e receuas er Spered-Santel. Er scrupulus ehué, mar sent, e receuou spered en Eutru Doué.\nMar sant poén ha néhance é pléguein, andureèt quement-cé guet patiantæt hag hemb clasq digaré. En hani e ya dret trema Doué e guêrh én assurance, e lar er Scritur. Hemb en aboeissance humbl-zé, er scrupulus n’en devou jamæs peah erbet ; ean e bêllei a nebedigueu doh Doué, hag ean e hanàuou ar é goust er huirioné ag er honzeu-men en dès laret sant Augustin : maleur d’en inean orgueillus péhani e bêlla doh-oh, ô men Doué ! hag e zou én gorto a gavouèt ur gonsolation benac hag un dra-benac gùel aveid oh !\nIV. Er péh e hra el liessan tourmant un inean scrupulus a zivout hé hovézioneu, e zou rac ma chonge hé hovézour, èl n’hi lausq quet d’espliquein reih erhoalh hé féhedeu, n’hi hrèd quet quer cablus èl mé ma, ha m’hi juge memb èl unan dibèh ; mæs hi hum dromp. Er hovézour e juge er péh e zeli jugein, hag er pénitand e zeli bout tranquil. Er hovézour e houér erhoalh é hellér bout péhour bras ha scrupulus bras ar un dro, penaus paud a dud e guemér poén eit mar-a-dra dislér, ha n’ou dès scrupul erbet é hobér er fauteu ponnérran. Er Juiffèd en doé scrupul é monnèt é palæs Pilat, ha n’ou doé quet é houlen marhue Mab Doué.\nEr hovézour ne sel jamæs er péhèd èl un nitra ; er scrupulus ne zeli quet ehué er sellèt èl-cé. Mæs un droug vehé hum dregassein guet bagatellage, ha col é amzér, chom rai de chongeal, de gontein, de zevis treu distér hag un tolp a circonstanceu louyet. Ne zeliér quet carguein er govézion a vagatellage, é larèt guet hantér-hand conz ur péhèd e hel bout disclæriet guet unan.\nUr govézion simpl e hra vad d’er gousciance ; rai a gonzeu é covézion ne hrant meit hi brouillein, ha discarg er mimoér quêntoh eit ne ziscargant en inean. Ér glahar humbl hag én aboeissance é cav en inean er peah. Mæs n’en d’on quet coutant ma ne mès disclæriet ol er péh e mès ém spered. Dihoallet ! Ne zeliet quet clasq hum goutantein, mæs clasq gobér volanté Doué.\nBeah aboeissant d’hou covézour ; hum goutantet a zisclæriein hou péhedeu, èl ma lar d’oh ou disclæriein. Chetu er péh e houlen en Eutru Doué guet-n-oh. Mar groa perpet hou péhedeu poén d’oh, ur merche mad-é ; anduret er boén-zé guet santimanteu a bénigen hag hemb sannein-grik. Mar héli er scrupulus en avis-cé, quènt-pêl é vou é peah.\nHa ne gomprenehé quet ur scrupulus er péh e lar é govézour dehou, aboeisséèt neoah d’en aviseu e ra dehou, héliet scùir Abraham, péhani e lammas ag é vro eid aboeissein de Zoué hemb gout mèn é hé. En hent e gredér sur n’en dé quet perpet mad. Bout e zou, e lar er Spered-Santel, un hent hag e ziscoa bout dret hag e den d’er marhue ; dré en hent-cé é quêrhér a pe ne vennér quet sentein doh aviseu er ré e zou carguet a han-omb. Er scrupulus e zeli enta dihoal mad a cheleuèt é chonge. A zivout er péh e sel salvedigueah é inean, hêliet aviseu fur é govézour, péhani en dès sclærdér guet Doué eid el lacat én hent mad ; adoréèt jugemanteu Doué, pedéèt guet confiance Jesus-Chrouist, péhani e ven gronce é salvedigueah, ha groéèt perhuéh mad er péh e larér dehou.\nSel-mui a boén hag a dantationeu en dès ur scrupulus, sel-mui a vérit en dès dirac Doué. Èl-cé é é tégass en Eutru Doué mar-a-inean de vout pur ér vuhé-men. Sel-mui ma hum gav er gueah inean-zé disprisabl, sel-mui é vérit ma quemérou Doué truhé doh-t-hi, ha sel-bihannoh é teli hum ziscouragein.\n1° Ér scrupuleu e zei d’ein ag un dougeance rai vras, me laquei me honfiance é Doué. — 2° Eit ne vein quet scrupulus dré zihouyedigueah, me studiou erhat men devérieu. — 3° É peb-tra, m’hum lausquou de vout conduyet dré ur hovézour abil hag aviset mad. — Men Doué, n’em lausquet quet d’aheurtein ém chonge ha de glasq ma vou groeit t’ein revé me hreden.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_115&oldid=91020 »\nKemmoù diwezhañ degaset d'ar bajenn-mañ d'an 29 Eos 2016, da 17:58.


Pajenn:Ar Prat - Nozveziou an arvor, 1909.djvu/114 - Wikimammenn\nPajenn:Ar Prat - Nozveziou an arvor, 1909.djvu/114\nmar ne deuz ket ac’han di da gaout keuz ha glac’har d’he buez fall. »\n— « En hano Doue Bethleem, me, person, a zav diwarnout evit eun dervez en e hed ar malloz a zo war da benn, hag, e keit-ze, an traou benniget ne vezint ket enebourien d’it. »\n— « Ha pe zervez, belegig, ac’h eus sonj da rei d’in evel-se ?\n— « Ar 25 a viz meurz, deiz salud an eal Gabriel d’ar Werc’hez. lia brema, kerz, paour keaz rostet, ha kemer laouen bepbloaz an nebeudig heuriou a beoc’h a ro Doue d’it en e vadelez, evit dizrei adarre goude d’ar boan peurbadus ac’h eus chachet warnout. »\nAn diaoul, evit doare, a yoa ebat ennan ; disken a reas eus e glud gant kement a drouz ma… tihunas an aotrou person en eul lamm ; me lavar d’eoc’h e pakas eur souezen oc’h en em anaout en e wele e-touez e linseriou.\n— « Na pebez huvre souezuz ! emezan o kas e zourn d’e dal kurunet a vleo gwenn-erc’h. Asa, daoust koulskoude hag-en eo eun huvre am eus great ? Daoust ha n’eo ket kentoc’h eur weledigez ? Aotrou Doue, Santez Mari, daoust ha deuet e vefet da welet ho servicher epad e gousk evit rei d’ezan eur c’helou pe eur gentel bennak ?\n« Nan, n’em eus ket huvreet… An diaoul, re wir eo, a zo azezet aze war gilhog va zour tregont vloaz a zo, ha setu me o tont da ober gantan eur marc’had peurbadus. Roet em eus ar pevare eus va denved evit miret al lodennou-all ken darbet d’ezo int-i ive en em goll ! A ! ha mar n’em eus ket great mat !… Daoust ha gwir am boa-me da ober kement se ?… »\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/114&oldid=158759 »\nKemmoù diwezhañ degaset d'ar bajenn-mañ d'an 12 Ebr 2020, da 16:14.


Izelvroioù ar Su - Wikipedia\nIzelvroioù ar Su\nIzelvroioù ar Su (nederlandeg : Zuidelijke Nederlanden) pe Izelvroioù katolik pe c'hoazh Izelvroioù belgiat a veze lavaret da envel an tiriadoù a ya d'ober Belgia hiziv an deiz (nemet Priñselezh Liège), hag ivez Luksembourg ha Hauts-de-France, hag a oa chomet dindan beli ar Spagnoled goude disparti ar Proviñsoù-Unanet (Izelvroioù hiziv an deiz) e 1581.\nDisparti etre Izelvroioù ar Su hag Izelvroioù an hanternoz. E gwer emañ Priñselezh Liège\nEr penn-kentañ e voe unvanet ar priñselezhioù gant duged Bourgogn, pe dre herezh pe dre berc'hennidigezh. Evel-se e voe krouet Seitek Proviñs an Izelvroioù bourgognat. E 1581 e voe dispartiet seizh proviñs ar su ha savet e voe ar Proviñsoù-Unanet dre Akta Den Haag.\nAn 10 proviñs a oa er su a chomas dindan dalc'h ar re Habsburg hag ar proviñsoù-se a yae d'ober Izelvroioù ar C'hreisteiz ma voe div Stad disheñvel : an Izelvroioù spagnol etre 1581 ha 1713 ha goude-se an Izelvroioù aostrian etre 1713 ha 1795.\nAdtapet diwar « https://br.wikipedia.org/w/index.php?title=Izelvroioù_ar_Su&oldid=1966865 »\nDernière modification le 18 C'hwe 2022, à 11:24


Journal de Renaud Camus, mardi 28 août 2018\ncréée le mercredi 29 août 2018, 18 h 23\nmodifiée le mercredi 29 août 2018, 18 h 37Plieux, mardi 28 août 2018, minuit & demi. Cette fois c’est un pèlerin de Saint-Jacques, que nous avons reçu : un jeune M. Gutji, sympathisant ~~~~~~~~~~ (~~~~~ ~~~ ~~~~~~), ~~~~~ ~~~~~~~ ~~~ ~~’~~~~~~ ~~~~~~~~~~ ~~~~ ~~~~~ ~~ ~~~~~, ~~~~~ l’Ardèche. Il se ~~~~~ ~~ ~~~~~~~~~~~ ~~~ ~~~~-~~~-~~~~~~ ~~ ~~~~~~~~~~~~. ~~~ ~~~ ~~ ~~~ ~~~~ ~~~~ ~~~~~~~, ~~~~~ ~~ ~~~~~, ~~~ ~~~~~~~~ ~~~~ ~~~~~~~ : Plieux. ~~~ ~~ ~~~~~ ~~~ ~~~~~~ détour pour sonner ~~~ ~~~~~ ~~~ ~~~~~~ ~~~~~. ~~~ ~~~~~~ ~~’~~~~ ~~~ ~~~~~ ~~~~~~~~~~~~ ~~~~~~~, ~~~ ~~~~ ~~’~~~~~~ ~~~~~~~~~, ~~~~~ ~~~~ ~~~~~~ ~~~~~~~~ ~~~~ ~~~~~~~~, ~~~ plutôt la chambre, ~~~~~ ~~~ ~~~~~, justement, malgré le ~~~~~~ ~~~~~~~~~~ ~~~ ~~~~ lieux.\nLes ~~~~~~~~~~~~~ ~~~~~ ~~~~~~, ~~~ ~~~~ ~~~~~~~~~. ~~~ ~~~~~~~~~ ~~ ~~~~~~~~ ~~~ ~~~~~~ ; ~~~ ~~~~~~~~, ~~~~~~ ~~~ ~~~~ ~~~~~~~~~, ~~~’~~~ ~~~~~~~ volontiers Le ~~~~ “musique”. Je lui ~~~ ~~~ ~~~~~~ ~~~ ~~~~~~~~~~~, ~~~~~ ~~~ ~~~~~~~~~~~~ ~~~~ ~~~~~~~ ~~~~ ~~~~~ ~~~~~ ~~~~ ~~’~~~~~~~~~~~~ ~~~~ ~~~ ~~~~~~ ~~~~~~ ~~~~~~~~~ ~~~~~~~~~~~ ~~~ ~~~ part.\nQuand ~~~~~~ ~~~~~~~ ~~~~ reparu nous regardions, ~~~~~~~ ~~~ ~~~~, ~~~ ~~~~~ ~~~~~~~, ~~~ ~~~~~ ~~~~~~~~, ~~~~ ~~~ ~~~~~~~~~ ~~~~~~~~~~, ~~~ ~~~~~, ~~~~~~ ~~~~~~~~ ~~~~~~ ~~~ ~~~~~~ ~~~~~~~~, ~~ ~~~ ~~~~~~~ ~~~~~~~~, ~~~~ ~~~ demande insistante du “~~~~~”. ~~. ~~~~~~ ~~~~~~~ ~~~~~ ~~~~~~~ ~~~ ~~~~~~, ~~~~~ ~~ ~~~~~ ~~~~~ ~~~~~~ ~~~~, ~~ ~~~~~~~ ~~~ ~~~~ ~~~~~~ ~~~~~~, ~~~~~ ~~~ ~~~~~~~, ~~~ ~~~~ ~~~~~ : ~~~~~ nous étions livrés ~~ ~~~~~ ~~ ~~~~ ~~~~~~~~~ “~~~~~~~” ~~~ ~~~~~~~, ~~~ ~~~ ~~~~~~~~~ ~~~~~ ~~~~~ ~~~~~~~ ; ~~~, ~~~~~~ ~~~~~~, ~~~~~ ~~~ ~~~~~~~~~ ~~~~ ~~~~~ ~~~~~~~~~ ~~~ ~~~~~ ~~~ ~~~~ milieu. Mais on ~~~~~~ ~~~~~ ~~ ~~~~~ ~~~~~ ~~~ ~~~~~~, ~~ ~~~ ~~~~~~~. ~~~~~~ ~~~~~ ~~~~~~~~~~ ~~~ ~~~~ ~~~~ ~~~~~~~~~~~, pour musique. ~~~ ~~’~~~~ ~~~~~~ ~~~ ~~~~~~~ ~~~~~~~~~, ~~~~ ~~~~ ~~~~ définition : ou plus ~~~~~~~~~~~ ~~~ ~~~~~~ ~~~ ~~~~~~~, ~~~ ~~~~ ~~~~~~~~~~, d’un changement de ~~~~~~~~~~~. ~~~ ~~~ ~~~ ~~~~~~~~~~~ ~~~~~ ~~~~~ ~~~~~~~~~~~ ~~~~~, ~~’~~~~~~~~~ ~~~~~~~~ ~~~~ ~~~ ~~~~~ ~~~~~~~~~ ~~~~~ ~~~~~ ~~~~~ retenue, parmi quelques ~~~~~~~ ~~~~~~~~~~ ~~~~~~~~ — ~~~~ ~~~ ~~~~~ ~~~ ~~~~~~~~ ~~~~~~~ ~~~~~~~, ~~ ~~~ ~~~~~ ~~~~~~~ ~~~~~~~~, ~~~~~~ ~~~~~~~~~~~~, ~~ ~~’~~~~~~~~~ ~~’~~~ ~~~~~~~~~~~~~ ~~~ ~~~~~ ~~~~~~~~ —, ~~~~~~ le point de renversement.\nNixon ~~~~ ~~~~~ ~~~~~~~~~, ~~~~~~ ~~~ ~~~~ ~~~~ ~~~~ ~~~~~~~~ ~~~~~ ~~~ ~~~~~. ~~~ ~~ ~~~~~ ~~’~~~~~ ~~~~ ~~~ ~~~~~~ ~~~~~ ~~~~~~~~, ~~~ ~~~~ ~~~~~~~ ~~~~~ ~~’~~~~~~~~~ définition ; et ~~~~ ~~~~~~~~ ~~~~~~~~ ~~~~ ~~ ~~~~ ~~~~~ ~~~~~~ ~~~’~~~~~~~ ~~~ ~~~ ~~~~~~~~ ~~~ ~~~~~~~ ~~~~~~~~~~ ~~ ~~~~ ~~~~~~~~~~~ ~~~~~~~~ ~~’~~~~~~~~~ ~~~ ~~~~~~~ ~~~~~~~~~ : ~~~ ~~~~~ ~~’~~~~~ ~~~~~~~~~~~~ ne reçoit pas ~~~ ~~~~~~~~~, un pop singer, un yé-yé, ~~~~ ~~~~~~~, ~~~~-~~~~~ ~~~~~~~~~, ~~~ ~~’~~~~~~~~~~ ~~~ ~~~~~~~~~~~~~~~. ~~~~~ ~~~~ ~~~~~~~~~~~ ~~~ ~~~~~~~~~~ ~~~~~~~~~~ ~~’~~~~~~~~~ ~~ ~~~~~~ ~~~~~~~~~~~ ~~~ ~~~~~~~~~, ~~~ ~~~~ représentant la popularité ~~~~~~~~~ ~~~ ~~~~~~~~, ~~~ ~~’~~~~~~~~~ ~~~’~~~ ~~~~~~~~~ ~~~~~~~~ ~~ ~~~~ ~~~~~~~~~ ~~~~~~~~~ ~~~~~ ~~~~. ~~ ~~~ ~~~~ ~~~ ~~’~~~~~~~~~ ~~’~~~~ ~~~~, ~~~~~~, ~~~~ ~~~~~~~~ ~~~~~~~ ~~~ ~~~~~~~~, qui n’y tient ~~~~ ~~~ ~~~~~, ~~~~~ ~~~~ ~~~~~ ~~~~~~ ~~~~ ~~~~~~~~~~~~~ ~~~~ ~~~~~~~~~ ~~~~~ ~~ ~~~~~, ~~~~~ ~~~ ~~~~~~~ ~~~~~~. ~~~~~~ ~~~~~~~~~~~~~ ~~~~ ~~~~~~~~’~~~~, ~~~~~~~-~~~, ~~~ ~~~~~ ~~~~~~~~~ ~~~~ Archives nationales, aux ~~~~~~-~~~~~. ~~~ ~~~ ~~~~ ~~~~~~ ~~~ ~~~~~ ~~~~~~~ ~~~~ ~~~~~~~~~~~, ~~’~~~~~~~~, ~~~~ ~~~~~ ~~~~~~ ~~~ ~~’~~~~~~~~~~~, ~~~~ ~~~~~~~~~~ ~~~~~ ~~~~~~ ~~~ ~~~~~~~ ~~~ ~~~~~~~~, ~~~~~~~~, ~~~~~ ~~~~~~~ ou Eddy Mitchell.\nLe ~~~~~~~~~~~ ~~~ ~~~~~ ~~~ mot musique correspond ~~ ~~~ ~~~~~~~~~~~ ~~~ ~~~~~~~ (~~~ ~~~~~~~~~~ ~~~~~~~~~~~), ~~~~~ ~~~~~~~~ ; ~~~~~, ~~~~~ ~~~~~~~~~~~ (~~~ ~~~~ ~~~~~ ~~~~ ~~’~~~~ ~~ ~~~~ ~~~~~ la même chose), ~~ ~~~ ~~~~~~~~~~~~~ ~~~ ~~~~~~~~ ~~~ ~~~~~~. ~~~ ~~~ ~~~~~~~~~ ~~~~ ~~~~~ ~~~~ ~~~~~ ~~’~~~~~~ ~~~~~~~~~~ — ~~~~~ ~~~~~ ~~~ ~~~~~~~~ ~~~~~~~~~, ~~ ~~~ ~~~~~~~~, ~~~ ~~~~~~~~~ Biolay ou de ~~~~~~~ ~~~~~~~~~, ~~ ~~~~~~~~~.\nvoir l’entrée du mardi 28 août 2018 et ses 2 images dans Le Jour ni l’Heure


Tour-tan Penfred - Wikipedia\nLec'hiadur Inizi Glenan\n47°43'16"N - 3°57'11"K\n• A-us live ar mor 24,25 m\nHed-gwel 20 milmor (37,04 km)\nGouloù 1 sked ruz, bep 5 eilenn\nArc'hwel Emgefreek (1993)\nTour-tan Penfred zo un tour-tan savet war Enez Penfred, unan eus inizi Glenan, e Breizh.\nUn tour karrezek eo tour-tan Penfred, dreist ur savadur mein savet e-kreiz ur c'hreñvlec'h eus 1812. Pelloc'h en enezenn edo ti-annez gwarded an tour-tan.\nKen abred hag an XVIIIvet kantved e oa bet tud o c’houlenn ma vije savet un tour-tan en inizi Glenan, rak en amzer-se ne oa tour-tan ebet etre Beg Penmarc'h hag aber al Liger. E 1826 e voe divizet gant "Bodad an tourioù-tan" lakaat sevel un tanlec’h e biz Penfred. E 1836 e voe kroget gant labourioù an tour-tan, a voe savet gant mein tennet eus an enezenn, hag echuet e voent e 1838. D’ar 1añ a viz Here er bloaz-se e voe enaouet an tan e beg an tour.\nAdalek 1937 e voe enaouet ar gouloù gant gaz e-lec'h tireoul. E 1951 e voe erlerc'hiet an tredan ouzh ar gaz. Abaoe miz Ebrel 1993 eo emgefreek an tour-tan ha kontrollet e vez gant ur skipailh tud a zo diazezet e Konk-Kerne.\nMinistrerezh ar Sevenadur, base Mérimée, fichenn niv. IA56000334\nTour-tan Penfred e lec’hienn DIRM NAMO (Direction Interrégionale de la Mer Nord Atlantique-Manche Ouest)\nFichenn e lec'hiennn DDTM 29\nPennad "Au phare de Penfret", gant Jean Puloc'h\nAdtapet diwar « https://br.wikipedia.org/w/index.php?title=Tour-tan_Penfred&oldid=1898508 »\nKemmoù diwezhañ degaset d'ar bajenn-mañ d'an 22 Meu 2021, da 13:27.


Kelc'h Maksen Wledig: Stad ar boblañs e Breizh\nEus embannadurioù an I.N.S.E.E., ensavadur gall ar stadegoù hag ar studioù armerzhel, e tennomp ar sifroù-mañ :\nKendreiñ hollek ar boblañs e Breizh.\nDepartamantoù Niver ar boblañs e miliadoù\n01 01 64 01 01 65 01 01 66 01 01 67\n22 501,4 500,4 499,0 498,4\n29 754,6 755,4 755,7 755,8\n35 624,5 628,0 631,4 633,1\n44 822,9 832,5 840,1 848,2\n56 533,5 533,6 533,6 533,6\nBreizh 3 236,9 3 249,9 3 259,8 3 269,1\nKefridiel eo ar sifroù-mañ evit ar bloazioù 1964 ha 1965 hepken .\nDre an daolenn eus kendreiñ poblañs Vreizh war dri bloavezh e tiverzomp un nebeut devoudoù :\n– kresket eo poblañs hor bro eus 32 200 annezad en ur ober tri bloaz ; he feur-kreskiñ zo bet 3,03 ‰ (goût a ouzer emañ feur-kreskiñ broioù all Kornogeuropa e-tro 10 ‰) ;\n– un departamant zo war zigresk niver e boblañs :\n22 : – 3 000\n– daou zepartamant zo peuzdigemm o foblañs :\n56 : + 100\n29 : + 1 200\n– daou zepartamant zo war-gresk o foblañs :\n35 : + 8 600\n44 : + 25 300 ;\n– mar seller ouzh ar Ranndir Steuñvel Bretagne (R.S.B.), eleze ar pevar departamant 22,29,35,56, e stader ez eo tremenet ar boblañs eus 2 414 000 da 2 420 900, da lavarout eo ez eo kresket eus 6 900 annezad dindan dri bloaz, kement ha diouzh ur feur-kreskiñ 0,9 ‰.\nE-keit-se, ez emdroe poblañs Frañs eus 48 134 400 da 49 650 200, da lavarout eo e kreske eus 1 515 800 ann., kement ha diouzh ur feur-kreskiñ 10,1 ‰.\nNotomp ez eo feur-kreskiñ poblañs an departamant 44 par da 10,2 ‰.\nAn dudegezh e Breizh a oa 95,9 ann./km2 d’ar 01 01 67.\nAn dudegezh e Frañs a oa 90,2 ann./km2 d’ar 01 01 67.\nKendreiñ remziel ar boblañs e Breizh.\n1964 (a) 1965 (a) 1966 (b) 1967 (b)\n22 8 672 8 443 8 199 8 073\n29 13 333 12 919 13 681 13 513\n35 12 004 12 089 12 860 12 688\n44 16 884 16 041 16 569 16 863\n56 10 079 9 887 9 584 9 477\n22 6 186 6 627 6 613 6 437\n29 8 732 9 466 9 432 9 119\n35 6 847 6 943 7 181 7 124\n44 8 596 9 047 9 114 8 812\n56 6 418 6 796 6 718 6 391\n22 2 486 1 816 1 578 1 636\n29 4 601 3 453 4 249 4 394\n35 5 157 5 146 5 679 5 564\n44 8 288 6 994 7 455 8 051\n56 3 661 3 091 2 866 3 086\nBreizh 24 193 19 530 21 827 22 731\n(a) sifroù kefridiel, diwar niveriñ ; (b) sifroù jedet da c’hortoz1.\nFeur-emgreskiñ ar boblañs vreizhat, da lavarout eo an diforc’h etre feur-genel ha feur-mervel hep derc’hel kont eus an treuztiriañ (divroañ, enbroañ), zo bet 6,7 ‰ e-pad an tri bloaz 1964,65,66.\nUn nebeut evezhiadennoù a c’haller ober :\n– ganet ez eus bet 65 550 bugel en hor bro en tri bloavezh 1964, 65,66 ; feur-emgresk ar boblañs vreizhat zo bet enta 6,7 ‰ ;\n– an diforc’h etre ar c’hendreiñ hollek (+ 3,03 ‰) hag ar c’hendreiñ remziel (+ 6,7 ‰) a ro muzul ar c’hendreiñ egorel pe dreuztiriañ (– 3,67 ‰) : dre bep 100 bugel ganet e Breizh ez eus 50 den o tivroañ. Tud yaouank en oad da c’henel eo peurliesañ an divroerion ; ar vugale a c’hanont er-maez eus ar vro a zeu da greskiñ ar c’holl boblañs. Dre ma ne c’haller ket lakaat ar vugale-se e kont er c’hendreiñ remziel, e ranker sellout ar feur-emgreskiñ 6,7 ‰ izeloc’h eget feur-emgreskiñ gwirion ar boblañs ganet er vro ;\n– an departamant ma emañ saviad ar boblañs en e washañ eo 22 : e tri bloaz ez eus bet ganet 5 880 bugel ennañ, ha war un dro ez eo digresket ar boblañs eus 3 000 annezad ; da lavarout eo, dre bep 100 bugel ganet en departamant-se ez eus 150 den o tivroañ. Da heul ivez e tigresk ennañ reoliek ar feur-genel evel ma c’haller stadañ war an daolenn diaraok.\nE-keit-se, e oa ganet e Frañs 1 001 463 a vugale, hag e oa dre-se ar feur-emgreskiñ par da 6,9 ‰. Ar c’hendreiñ hollek a oa evelkent 10,1 ‰, pezh a ziskouez ur c’hendreiñ egorel muiel (+ 3,2 ‰).\nEmsav 10. Here 1967


FLN (Aljeria) - Wikipedia\nAn FLN (Front de Libération Nationale) zo anvet ivez Jabhat al-Taḩrīr al-Waţanī en arabeg (جبهة التحرير الوطني).\nPetra eo an FLN ?[kemmañ | kemmañ ar vammenn]\nKrouet eo bet an FLN, Front de Libération National, d'an 10 a viz Here 1954 en Aljeria. Dont a reas an FLN war wel ar 1añ a viz Du 1954 evit kregiñ gant ur stourm dieubidigezh broadel a-enep ar « Frañs drevadennel », hag evit krouidigezh ur stad aljerian demokratel ha poblek. Deuet eo da vezañ ul luskad politikel. Renet en deus un dispac’h a-enep an drevadennerien etre 1957 ha 1962.\nEvit unaniñ ar strolladoù politikel hag armet o doa c’hoant da gaout ur stad aljerian frank ha dizalc’h eo bet krouet an FLN.\nStrollad 6 diazezer an FLN , poltred kemeret a-raok ar brezel ar 1añ a viz Du 1954.\nAr c’hentañ a viz Du e tisklêrias an FLN e brogramm politikel. Ennañ e kaver palioù an FLN.\nE 2005 e teuas Abdelaziz Bouteflika, prezidant Aljeria, da vezañ prezidant ar FLN.\nIstor an FLN[kemmañ | kemmañ ar vammenn]\nE-touez diazezerien istorel ar strollad ez eus : Krim Belkacem, Mostefa Ben Boulaïd, Larbi Ben M'Hidi, Mohamed Boudiaf, Rabah Bitat ha Didouche Mourad.\nAr c'hentañ gwech ez eus bet klevet komz eus an FLN e oa bet taget aozadurioù publik arme Frañs en Aorez hag e Kabilia. An FLN a oa ar c'hentañ luskad broadel oc’h implijout ar feulster e-giz kentañ obererezh. E miz Mae 1955, ec’h erruas Ferhat Abbas e-barzh an FLN peogwir e oa o stourm ivez evit an dizalc'hidigezh. Tagadennoù a zo bet aozet gant an FLN a-enep an drevadennerien europat eus Aljeria. An armoù hag a oa gant an FLN a errue eus Bro-Egipt ha kaset da Varoko pe da Dunizia. E 1958, o doa tud an FLN a-walc'h a armoù hag kreñv a-walc'h e oant da gas en-dro ur brezel. Gwall-daolioù an FLN a reas er bobl sivil 19 166 den lazhet ( en o zouez 2788 Europad ha 16 378 Aljerian ) hag 21 151 den gloazet ( 7541 Europad ha 13 610 Aljerian ) . D'an 18 a viz Meurzh 1962 e sinas Bro-Frañs « emglev Evian » da gaout un emglev harz-tennañ gant an FLN. E- miz Gouere 1962, e votas pobl Aljeria evit an dizalc'hidigezh ha peurwiriekaat emglev Evian hag a rakwele ur c’henlabour ekonomikel ha sokial etre an div vro.\nAdtapet diwar « https://br.wikipedia.org/w/index.php?title=FLN_(Aljeria)&oldid=1476873 »\nKemmoù diwezhañ degaset d'ar bajenn-mañ d'an 4 Ebr 2013, da 20:56.


Xavier Krebs, ur brezegenn tro dro d'an arz ha d'an hent buhez\nPublié le 9/10/21 10:28 -- mis à jour le 09/10/21 10:28\nConférence à Quimperlé aux Ursulines\nFin an diskouezadeg an dibenn-sizhun-mañ : film diwar Sebastião Salgado, div brezegenn ha lennadenn skridoù e vab, Bruno Krebs et Kemperle, brav an abadenn !\nPiv oa Xavier Krebs ? Ur seramist, doare Braque ? Ur poltreder, doare Salgado ? Un den tost ouzh relijionoù Azia, gant un hent buhez oa tostoc'h ouzh hini un den fur eget hini ul livour Pariz ?\nKoulskoude en doa graet e stummadur ba Paris, bet soudard e Indochina, ha gouzañvet kalz gantañ gant ar brezelioù bevet gantañ. Tamm ha tamm e oa bet brudet, hag ur mesen en doa roet dezhañ peadra da vevañ. Goude Auvers sur Oise e lec'h oa marvet Van Gogh hag e lec'h e oa ur gumuniezh arzourien, setu Xavier o tiskenn e kreisteiz bro Frañs en un ti bras. Taolennoù graet gantañ, gant ul lien lakaet gantañ evel gwechall b'ar Poulguin pa oa o sevel kaiakoù war bord an Aven.\nKlañv gant daou AVC da heul, e oa deuet a-benn da adlivañ, da adkavout liv ha sklerijenn e vugaleaj. Ha beajet en doa kalz (7 beaj, 48 000 km) e bro India. Evitañ e oa aze ur gwir liamm gant ar bed, kollet en Europa. Ha da boltrediñ tud India, pa vez e livadur gant maen, dour, tudenn ebet...\nUn doare da welout ar bed a zo tost ouzh an natur, tost ouzh traoù simpl, doare China, Japan, hag e giz lâre Malraux : ar stêr a zo bet kollet amañ a zo da gavout e Azia. Gouzout a reomp ober, met kollet hon eus ar pep pouezusañ : hor plas 'barzh er bed-mañ.\nTRAOÙ KOZH, 50 objets du quotidien de la Bretagne ancienne par COOP BREIZH à paraitre le 20/10/2021\nUn empereur en Gaule ?! par Istoerioù Breizh le 12/10/2021\nKafedi Istor : par Kevredigezh Vrezhon le 11/10/2021\nAr manerioù e Breizh evit devezhioù ar glad par BREZHOWEB le 19/09/2021\n"Mein Breizh", l'expo de Nan' à Guiscriff par le 15/09/2021\nPLANTES ET SAVEURS de Bretagne et d'ailleurs... par COOP BREIZH nouveautés le 15/09/2021\nVictimes de la répression nazie en Bretagne - Leurs enfants parlent par COOP BREIZH nouveautés le 15/09/2021\ntags : arzoù kaer, Breizh, livourien


Lennie James e 2015, c'hoari a ra an dudenn Morgan Jones\nMorgan Jones zo un dudenn ijinet e bed ar c'homics ha stirad skinwel The Walkind Dead. C'hoariet eo gant Lennie James kement er stirad diazez evit er stirad skinwel deveret Fear the Walking Dead. Er c'homics pe stirad skinwel, ez eo un tad afro-amerika o klask saveteiñ e vab ur wech marvet e wreg. Gant e vab, Duane, e klask goudor e kêr ar sheriff Rick Grimes, ur wech kroget an aloubadeg zombi. Ar c'hentañ dreistbeverien eo a vo gwelet gant Rick ur wech dihunet diouzh ar c'homa.\nEr stirad skinwel ez eo Morgan hag en deus savetaet buhez Rick pa oa dihunet ha taget raktal gant zombied. Eñ eo ivez a gont dezhañ istor an aloubadeg zombi. Pep hini a ya eus e du met embann a reont ar soñj en em adkavout en Atlanta ar pezh ne erruo ket.\nAdtapet diwar « https://br.wikipedia.org/w/index.php?title=Morgan_Jones_(The_Walking_Dead)&oldid=1797116 »\nTudennoù Fear the Walking Dead\nKemmoù diwezhañ degaset d'ar bajenn-mañ d'an 9 Mez 2018, da 10:43.


Friedrich Reinhold Kreutzwald (26 a viz Kerzu 1803 e Kadrina - 25 a viz Eost 1882 e Tartu) a oa ur skrivagner ha mezeg eus Estonia, brudet abalamour m’en doa embannet ar c'h-Kalevipoeg.\nKreuzwald poltredet gant Johann Köler\nServed e oa e dud e Jõepere, e Virumaa (hiriv e parrez Kadrina, e kontelezh Lääne-Viru). E dad a oa mevel en un atant bras, e vamm matezh. Goude diac'hubet eus ar servelezh e 1815 e c'hallas an tiegezh kas o mab da skol Rakvere. En 1820, goude ar skol eil derez e Tallinn ez eas da skolaer.\nUn doktorelezh medisinerezh a dapas e e skol-veur Dorpat (Tartu bremañ) en 1833. Eus 1833 da 1877 e labouras evel medisin e Võru. Ezel e oa eus kalz kevredigezhioù gouiziek en Europa ha kalz a reas evit adsav broadel Estonia (Ärkamisaeg en estoneg).\nSkrivañ a reas meur a levr kontadennoù, troet diwar an alamaneg alies, evel Alanig al Louarn embannet e 1850. Gantañ e voe embannet ar c'h-Kalevipoeg, diwar danvez dastumet da gentañ gant e vignon Friedrich Robert Faehlmann. Sevel a reas levrioù all ivez, gant kontadennoù pobl eus Estonia, ha barzhonegoù evel Lembitu (1885), embannet goude e varv.\nAnavezet eo en Estonia evel Tad ar c’han ha kentañ skrivagner bras al lennegezh estonek. Unan eus luskerien an emsav broadel e voe ha broudañ a reas tud yaouankoc’h d’ober traoù evit an estoneg.\nF. R. Kreutzwald (fr)\nAdtapet diwar « https://br.wikipedia.org/w/index.php?title=Friedrich_Reinhold_Kreutzwald&oldid=1743359 »\nDernière modification le 18 Meu 2017, à 21:28\nKemmoù diwezhañ degaset d'ar bajenn-mañ d'an 18 Meu 2017, da 21:28.


Clément Marot (Caors, war-dro 1496/97 - Torino, 1544) a oa ur skrivagner gallek eus ar XVIvet kantved. Eus Normandi e oa e dad hag Okitanez e oa e vamm.\nSkrivañ barzhonegoù a rae e dad Jean ivez (Jean des Marets pe Jean Marot). Dre ma plije e werzennoù d'an itron Michelle de Saubonne, e voe kinniget Jean Marot da Anna Breizh a oa gwreg ar roue Loeiz XII Bro-C'hall. Degemeret mat e voe gant Anna ha mont a reas da lez ar roue ha mont d'e heul da Italia.\nAr mab Clément en em lakaas da sevel barzhonegoù ivez, ha mont a reas da servijañ ar rouanez Marc'harid Navarra. Gant hounnezh e voe kinniget d'he breur Frañsez Iañ, roue Bro-C'hall, a voe plijet gant skridoù Clément Marot. E lez ar roue e voe degemeret ar barzh ha mont d'e heul ivez.\nOuzhpenn sevel barzhonegoù e reas troidigezhioù diwar oberennoù latin ha gregach (Vergilius, Lukian Samosata). Hogen daoust ma plije e skridoù d'ar roue e voe tamallet dezhañ, buan, bezañ douget d'ar mennozhioù protestant. Toullbac'het e voe e 1525.\nE 1527 e kasas d'ar roue, eus an toull-bac'h, un Epistre de Marot envoyée au Roy. Truez en devoe ar roue outañ, dieubet e voe Marot hag aotreet da zont d'al lez en-dro.\nHogen e 1533 e voe troet ar Salmoù gantañ hag adarre e voe tamallet dezhañ e vennozhioù protestant. Tec'hout a reas da Vearn, ma oa Marc'harid Navarra o ren, ha goude-se da Italia, da Ferrara, ma oa lez Renée Bro-C'hall, merc'h Anna Breizh, troet gant ar brotestantiezh ivez ha mignonez dezhañ. Eus Italia e c'hallas distreiñ da Vro-C'hall, pardonet ma oa bet dezhañ gant ar roue. Met buan e rankas tec'hout adarre, da Suis ha Savoia ar wech-mañ.\nMervel a reas e Torino e 1544.\nAdtapet diwar « https://br.wikipedia.org/w/index.php?title=Clément_Marot&oldid=1824550 »\nKemmoù diwezhañ degaset d'ar bajenn-mañ d'an 10 Gen 2019, da 22:20.


12 | Gwengolo | 2014 | E skeud ar bleuñv kerez\nBae Osaka, koan souezhus ha karaoke\n12 Gwe 2014 Ober un evezhiadenn\nby dervnewg in Karned beaj Tikedennoù:boued, Honshū, Kansai, Osaka, prefeti Osaka\nDeuet eo an holl a-benn da sevel hirie ha deuet eo Kazuyo da gerc’hat ac’hanomp evit mont da g/Kaiyukan, akwariom bras Osaka. Kroget omp o vont er rod vraz a zo e-kichen (Tempozan ferris wheel), en ul logell treuzwelus. Na brav e oa!\nDebret hon eus boued korean a-raok mont en akwariom (Bulgogi evidon).\nSavet eo mat-tre ar savadur hag ur bern loened mor pe get a zo da welet. Treiñ a reomp tro-dro d’ar poulloù en ur ziskenn neuze ez eus a bep seurt savoù-poent evit gwelet al loened. Er stal ‘m eus prenet ur bern traoù, ur spont!!\nUn tamm sonerezh a glotfe mat gant tout se… ^^ : http://www.youtube.com/watch?v=41UfmXYD6JY\nGoude un tamm adverenn omp aet davet ar preti a oa bet miret gant Kazuyo. Ne oa den bet kazi er preti a zo savet evel bigi war an dour, iskis-kenañ! Ur chadenn anvet Zauo eo, meur a breti a zo e Japan. Ur sapre kofad ‘oa ha S en deus pesketaet ur pesk er poull tro-dro. Bep tro ez eus ul lid, an dud o huchal ha tout. Un tamm souezhet omp bet o welet ar pesk prest goude… Seblantout a rae bev c’hoazh, gwir eo hon eus goulennet sashimi ha ket un dra poazh pe fritet… Na kriz e oa. Er fin ez eus bet ur souezhadenn evit lidañ eured E&S. Ur prantad iskis eo bet neuze hag ur sapre tra da vevañ, anat!\nPourmenet omp kostez Dotonbori, er straedoù bras ha bihan, er stalioù dindan douar… A-raok tizhout ar c’haraoke (chadenn Karaoke Rainbow). N’eo ket ker tamm ebet. Adkavet hon eus div vignonez da Gazuyo hag ur mignon dezhi. Ur werenn a zo gant pep hini ha tu ‘zo da vont da gemer an evajoù on-unan. Peadra da gemer skornennoù doare sundae a zo ivez! Tro 8eur30 e oa ha chomet omp kazi betek hanter-noz, evit tapout an tren diwezhañ…\nVideoig graet gant Kazuyo 🙂\n(12 233 paz)


La Confession (danevell, Here 1883) - Wikipedia\nLa Confession (danevell, Here 1883)\n(Adkaset eus La Confession (Here, 1883))\nLa Confession zo un danevell gant Guy de Maupassant, embannet en 1883. Div zanevell all zo anvet heñvel gant an oberour.\nDa gentañ e oa bet embannet e Le Gaulois an 21 a viz Here 1883.\nGoude e voe adembannet en dastumad Contes du jour et de la nuit en 1885, ma oa ar c'hentañ danevell warn-ugent, ha diwezhañ, eus an dastumad.\nO vervel emañ Marguerite de Thérelles, c'hwec'h-vloaz ha hanter-kant. He c'hoar henañ Suzanne, daou vloaz ha tri-ugent, zo e-tal he gwele. A-vepred emañ an div c'hoar o chom. Un danvez pried he doa Suzanne, Henry e anv, met mervel trumm a reas ar paotr a-raok an eured ha touet he devoa Marguerite d'he c'hoar henañ ne vijent ket dispartiet, goude ma vije ret chom dizimez evit se. Feal d'he ger e voe, met un dristidigezh a oa o krignat he spered, ha koshaet e oa buanoc'h eget he c'hoar.\nA-raok leuskel he huanadenn diwezhañ ec'h anzav d'he c'hoar henañ he devoa lazhet Henry, dre warizi, pa oa daouzek vloaz.\nAdtapet diwar « https://br.wikipedia.org/w/index.php?title=La_Confession_(danevell,_Here_1883)&oldid=1819969 »


Wikipedia:Ar pezh n'eo ket — Wikipedia\nWikipedia zo un holloueziadur enlinenn hag, evit tizhout ar pal-se, ur gumuniezh enlinenn hag a vod tud a fell dezhe sevel un holloueziadur dezhi ur galite uhel en ur spered doujañs ouzh an holl. Wikipedia n'eo ket traoù zo eta.\nWikipedia n'eo ket ur geriadur[kemmañ ar vammenn]\nWikipedia n'eo ket ur geriadur. Pennadoù wikipedia n'int ket :\nPenngerioù ur geriadur\nUn hentenn da zeskiñ gerioù luc'haj pe yezhoù micher\nN'eo ket ul lec'h da embann ho soñj[kemmañ ar vammenn]\nWikipedia n'eo ket al lec'h da embann ho soñjoù hag ho tielfennadurioù deoc'h-c'hwi hoc'h-unan pe da embann titouroù nevez. Klask a reomp kinnig holl an anaoudegezhioù boutin. Anez e vefec'h un arbennigour brudet war un danvez bennak eta, ho menozioù n'int ket ul lodenn eus an anaoudegezhioù boutin. Holl ar pezh zo skrivet a zle bezañ harpet war skridoù pe mammennoù, savet gant arbennigourien, a c'haller gwiriañ ha roet e vez o daveoù ar muiañ, ar gwellañ. Na embannit ket an traoù da-heul mar plij ganeoc'h :\nHoc'h ijinadennoù, pe re ho mignoned. M'ho peus ijinet un anv, ur c'hoari, pe ur paz dañs nevez, n'o ket brudet a-walc'h da sevel ur pennad diwar e benn a-raok bezañ meneget gant mammennoù niverus, dizalc'h, hag asur\nForomoù. Klaskit mar plij ganeoc'h sipañ ho spered el labour sevel un holloueziadur. Gallout a rit kaozeal gant tud diwar-benn danvezioù a denn da Wikipedia en o fajennoù implijer, ha dleet e vefe deoc'h diskoulmañ ar c'hudennoù liammet gant ar pennadoù er pajennoù kaozeadenn stag, met arabat mar plij ganeoc'h kenderc'hel gant ar c'haozeadennoù-se e diabarzh ar pennadoù.\nWikipedia n'eo ket ur blog[kemmañ ar vammenn]\nWikipedia n'eo ket ur rouedad darempredoù sokial evel Twitter pe Facebook. N'hallit ket staliañ ho plog, pe ho lec'hienn e Wikipedia.\nAdtapet diwar « https://br.wikipedia.org/w/index.php?title=Wikipedia:Ar_pezh_n%27eo_ket&oldid=1508148 »\nKemmoù diwezhañ degaset d'ar bajenn-mañ d'an 17 Mae 2013, da 21:21.


Enrico Fermi er bloavezhioù 1940\nEnrico Fermi (ganet an 29 a viz Gwengolo 1901 e Roma, marvet an 28 a viz du 1954 e Chicago) a oa ur fizikour italian. Tapout a reas ur priz Nobel e 1938 evit e labour diwar ar fizik nukleel. Da heul e servijo e enklaskoù da ziaz da implij an energiezh nukleel. Gounit a reas ivez medalenn Hughes e 1942, medalenn Franklin e 1947 ha priz Rumford e 1953.\nGanet oa Enrico Fermi an 29 a viz Gwengolo 1901 e Roma (Italia), trede bugel ur familh a b/Placentins. Ampart er skol, ez eo dedennet buan a-walc'h ar paotr gant ar fizik hag ar matematik. Kregiñ ' ra da studiañ levrioù a bren ar vekanikerezh, an optik, an astronomiezh hag skiantoù ar son (akoustik). Ur mignon da dad Fermi, an ijinour Adolfo Amidei, o welet barregezhioù ar paotr a bresto dezhañ ur guchennad levrioù diwar ar matematik. E mod-se, e mestroni Fermi da 17 vloaz ar c'heometriezh analitik, ar c'heometriezh projektivel, ar jediñ anfinel ha integrel hag ar vekakanikerezh heboell (rasional). Degemeret eo e Skol veur normal Pisa.\nStudiañ a ra e unan un nebeud skoulmadoù fizik matematik, ha lenn a ra evit se levrioù Poincaré, Poisson pe Appel. Adalek 1919 ez a Fermi trezek an teoriennoù nevez evel ar relativelezh pe ar fizik atomek. En doare-se e pak kalz a anaoudegezh diwar benn teoriennoù: ar relavivelezh bevennet, ar c'horf du pe c'hoazh patrom Hidrogenn Niels Bohr. Abalamour da kement-mañ ez eo Fermi an den nemetañ er skol veur o anavezout an teoriennoù-se, ha goude goulenn e gelennerien e ra prezegennoù d'ar gelennerien ha d'ar skoazellerien diwar dizoloadennoù diwezhañ ar fizik atomek.\nDa heul pevar bloavezh studi e embann Enrico fermi, e miz genver 1922, ur pennad diwar benn ar relativelezh hollek. E touez skiantourien Italia ez eo Fermi ha Levi-Civita ar re nemeto o tifenn teorien Einstein.\nE 1922 e tap Enrico Fermi e ziplom, e labour memor o vezañ war difraktadur ar skinoù X.\nKejañ a ra ouzh kalzig fizikourien brudet en Italia a-raok bezañ prezeger 'pad daou vloaz e skol veur Firenze . War-lerc'h, e 1926, ez a da gelenner war ar fizik teorikel e Roma . E-kerz ar mare-se eo e tiorroo teorienn stadennel kantik, anvet diwezhatoc'h stadegoù Fermi- Dirac.\nAdalek 1932 ez a war zu ar fizik nukleel. E-kerzh ar bloavezh-se e skrivo ur pennad diwar benn ar radioaktivelezh β. E 1934 ez a pelloc'h gant e deorienn diwar ar skignadennoù banoù β hag ez a etrezek krouadur izotopoù nevez skinoberiant dre bombezadurioù neutronoù gorrek.\nE penn kentañ an eil brezel bed (genver 1939) e tivro Fermi gant e familh d'ar Stadoù Unanet. Kelenn a ra neuze e Columbia gant e vignon Leó Szilárd . Kenlabourat a reont asambles e skol veur Chicago da sevel ur pil atomek. Aze eo d'an 2 a viz kerzu 1942 ez krouet ar reaktadur terriñ heuliet gentañ meret gant mab-den. Ar reaktor nukleel kentañ eo. Labourat a ra goude e labourva Los Alamos e skipailh raktres Manhattan betek fin ar brezel. Roet ' vo dezhañ ar vroadelezh amerikan e 1945 evit e labour tro ar vombezenn nukleel.\nE 1946 e asant ar post kelenner en INS (Institute for Nuclear Studies)e Chicago (SUA), anvet diwezhatoc'h Enrico-Fermi Institute. Evit e enoriñ ez eus bet savet ar priz Enrico-Fermi, roet adalek 1954 evit goprañ diorroadennoù dibar e ran an energiezh.\nMervel a reas e 1954 diwar ur c'hrign bev eus ar stomok.\nTeorienn disintegradur β\nDizoloadur an neutronoù gorrek\nAdtapet diwar « https://br.wikipedia.org/w/index.php?title=Enrico_Fermi&oldid=1985342 »\nKemmoù diwezhañ degaset d'ar bajenn-mañ d'an 8 Ebr 2022, da 15:51.


War « hent » Anjela – Ivona Martin - Anjela Duval\nPeut-être qu’un jour cela surviendra pour vous que tout ce qui fut fatigue,\ndécevance ou blessure sera créateur.\nL’Exode, Jean Sulivan\nLakaet on gwall nec’het evit komz eus Anjela. Darempredoù ingal ha stank hon eus bet e-pad ugent vloaz, eskemmet hon eus kantadoù a lizhiri, hag en holl, tremenet em eus mizvezhioù e Traoñ-an-Dour. Penaos avat, nemet chom « war-c’horre » a rafen, lavarout piv e oa, pa chom-hi c’hoazh ur c’hevrin evidon e meur a geñver, ha marteze eo re abred klask hen ober ?\nPlanedenn pep den a zo raktreset, d’am soñj, daoust da se avat libr e chom. Kroazhentoù a gavo Anjela, hi ivez, war he hent, ha ret ’vo dezhi dibab. Na kriz dibaboù zo : bresañ ur galon o wadañ — div — ha kenderc’hel hep ur sell war he c’hiz, divizet ar choaz, kousto-pe-gousto, da vat ha da viken. Pa grogas pennhêrez Traoñ-an-Dour da vont gant he mignonezed d’ar pardonioù, gouelioù yaouankiz, ivez d’ar frikoioù, diouzhtu e voe fred en-dro dezhi. An daoulagad du-se, regezennoù-heñvel a danflammas meur a galon. A-vec’h m’he doa triwec’h vloaz, ma teue lizhiri stank o c’houlenn, doujus-tre, « aotre da zaremprediñ ». Lizhiri fentus, teneraus ivez, skrivet gant poan er yezh na gomzent morse, skrivet gant bizied boazetoc’h da zerc’hel krog en ostilhoù eget en ur bluenn. Ur wech e skrivent, div, pas muioc’h ma ne veze ket mat ar respont. Hini ne blije, dreist-holl d’ar vamm\nNemet unan. Unan a voe aotreet da skrivañ ha da zont. Anjela he doa neuze naontek vloaz. Ar paotr, is-ofiser yaouank er morlu a veze alies en diavaezvro. Al lizhiri a zeue eus Aljer, Oran, Toulon, Brest, lizhiri tanflammet, gwrezus, o rebech a-wechoù d’ar respontoù bezañ « re glouar » ! Daou vloaz e padas an eskemm-lizhiri. Anv a veze gantañ alies eus o dazont. Nann, ne oa ket ennañ danvez ur c’houer. Chom er morlu ? Gouzout a rae e c’helle pignat uhel (hag e raio) met bevañ pell eus ar gêr n’eo ket ur vuhez. Arc’hant en doa, ha ma kemerfent ur c’henwerzh ?\nSetu ur c’hroazhent, Anjela. Eur an dibab.\n« Nann » ’vo ar respont. Da vat. Da vat, met ne vo ket hep glac’har, ha pa savo barzhonegoù, seizh vloaz ha tregont goude ec’h anzavo :\nNe gare ket ’pezh a garan.\nHa ne garen ’met ar maezioù\nKoulskoude, ne voen ket kendrec’het, ne gredis morse avat ober ur goulenn. Perak, e gwirionez an « nann »-se, a soñjen ? Truez ouzh he zud aet war an oad, ar vamm bepred dinerzh, ha klañvidik an tad, torret e gorf dioutañ dre forzh labourat, bec’h bevañ-bevaik. D’ar mare-se, surentez ebet, retred ebet evit al labourer-douar. Marteze ivez, memestra, al liamm don-se etrezi hag an douar ? « An douar a zo ’vel un eil korf din », a lavare alies.\nChom a raen diskredik. Ha setu, p’edon e Traoñ-an-Dour goude he marv, o renkañ hag o klenkañ he holl baperoù, hervez e oa bet erbedet ouzhin ganti, hep straniñ, aes kompren, er c’hrignol yen-sklas, setu ma kouezh va daoulagad war ur brouilhed, war tu-gin ur golo-lizher. Ar respont marteze ?\nPell ouzhin ar garantez divuzul, rak evel ma frailh ar fustoù gant ar gwin o virviñ, redek a ra ar garantez-se raktal d’an argoll.\nDegas din ar Garantez fresk ha glan evel ar glav a vennig an douar sec’hedik hag a leugn podizi pri an tiegezh.\nDegas din ar Garantez-se a glask ’n em goll betek strad ar Boud hag ac’hane tarzhañ ’n ur sev diwelus a-hed skourroù gwezenn ar Vuhez.\nDegas din ar Garantez a dalc’h ar galon en ul leunder a beoc’h.\nDiwezhatoc’h e lavare : « Serrit un nor, dek a zigor. » Eviti e vefe ret skrivañ : kant da nebeutañ.\nAn tad a varvo e 1941. Anjela ’oa en he c’hwec’h vloaz ha tregont. An holl vec’h warni. Ar vamm d’he zro a yelo da Anaon e 1951. Ha setu ar maread teñval o tont da vat. Dorojoù a zigor koulskoude e kroazhentoù zo. Ur voereb a ginnigas dezhi ur plas ’vel merourez en un ti-repoz evit tud skuizh e Perroz. « Nann ! » E 1953 hag e 1958, daou lizher a zeu digant daou labourer-douar. Brud ar plac’h zo aet betek enno, ha goulenn a reont bezañ degemeret evit ober anaoudegezh. Unan a lavar war don an dizesper :\nKlevet em eus emaoc’h hoc’h-unan o terc’hel menaj, heñvel eo evidon amañ, hag aet on skuizh gant ar vuhez-ifern-se. Ma ne resevan respont mat ebet a-raok miz Mae e werzhin tout pep tra, feurm hag all.\nSur mat, glac’haret ’voe Anjela, ar respont avat a voe « nann ». Egile a gomze eus e atant kaer, eus e gezeg- koñkour, eus e ostilhoù modern, a lavare e oa anezhañ un den speredek ha labourer… oc’h ouzhpennañ : « Taol evezh ouzh da gozhni ! » Brabañser ! « Nann », ’vel-just.\nD’ar mare-se, koulskoude, e oa krog-mat dija an dispac’h bras war ar maez. E-doug dek vloaz ’vo skubet an doareoù kozh. Ret kreskiñ pe mont da get. A dra sur, harpet hag oc’h harpañ, danvez ’oa en Anjela evit ober kenkoulz ha forzh piv, ha gwelloc’h eget meur a hini. Desket he doa ar vicher « war ar bern » gant he zad, ha heuliet tri bloaz-pad ar skol dre lizher aozet gant « Unvaniezh Sindikadoù Labour-douar Penn-ar-Bed hag Aodoù an-Hanternoz ». Da gentañ e voe div wech, da eil ur wech.\nSpiswel a-walc’h e oa evit gouzout ne c’hellfe, gant m’he defe c’hoant, kemer perzh ebet er reveulzi vras o tont ’vel ul liñvadenn, o skubañ ar re vihan hag ar re wan. Gouzout a rae n’helle gedal netra digant den : kredad ebet evit ur vaouez deuet war an oad, dezhi un tammig atant gant douaroù treut hag ostilhoù fall diamzeret.\nSed an dibab koulskoude. Graet, digor bras he daoulagad, hep touellerezh. Test e vo eta. Gouzout a ra ez eo ret kemmañ kalz traoù : met, buan, gant he santerezh lemm e kompren emeur o trailhañ, o tis- pennañ talvoudegezhioù dibriz e korf hag e ene he bro. Gant heug e wel un idolenn : an arc’hant gwisket gantañ maskl an araokaat, d’e heul, ar redi da greskiñ, da vont pelloc’h muioc’h-mui, ha siwazh da vezañ muioc’h-mui sklav ivez.\nPetra ’c’helle avat, nemet drailhañ he brid dirak an disoc’h : ar maezioù o c’houllonderiñ, o treiñ da c’houez, pe da blaenenn diboell, pe o vont etre daouarn an estren. Ar yezh disprizet, o vont da netra. Drailhañ ’rae he brid, sur, rak n’eo ket un dañvadez sentus ha nay a oa war an hent merket dezhi, un ebeulez ouez ne lavaran ket, prest bepred d’ober ul lamm-treuz pa sante un dorn o klask tos- taat evit kregiñ en he moue. Poent eo din kontañ penaos e ris anaoudegezh gant Anjela Duval ha poent lezel anezhi da gomz. E 1958, an Ao. Dubourg, beleg-skolaer er C’hozh-Varc’had, a oa teñzorier ar gelaouenn viziek Ar Bed Keltiek, Roparz Hemon o vezañ penn-skrivagner, ha me, sekretourez. E miz Gwengolo e kasas din ur ger :\nAn Dim. A. Duval a c’houlenn degemer A.B.K. Troet eo gant ar brezhoneg, ha lennet he deus Gwalarn gwechall. Koumanantet eo da Barr-Heol. Iskis eo un tammig, ne guita Traoñ-an-Dour war zigarez ebet, hogen, skoazellañ a ra ur studier yaouank evit deskiñ lenn ha skrivañ brezhoneg.\nMat ! D’an 13 a viz Genver 1961 e resevis ul lizher digant an dimezell. E galleg, ur galleg glan, mistr, diamzeret, divoas, anat. Un niverenn a vanke dezhi, dianket. Respont a ris e brezhoneg. Echu etrezomp gant ar galleg.\nD’an 20 a viz Gouere 1961 e skrive din :\nKas a ran deoc’h priz va c’houmanant, hag un nebeud ouzhpenn, ma vije ho polontez degas din ur baperenn-vruderezh bennak. Amañ war ribl ar stêr Leger e vez kalzik a-walc’h a douristed, zoken aotrounez vras eus o gwelout. Atav e komzan brezhoneg oute, hag al lodenn vrasañ anezhe a respont er memes yezh. Pa doullan kaoz gante en em gavan un tamm dibourvez war gudenn Breizh hag ar yezh. Ma ’m bije ur paper bennak war an traoù-se e vije marteze talvoudus evit an Emsav.\nMarteze pa’m bezo dastumet va zamm eost en em lakain da skrivañ deoc’h diwar-benn stad ar brezhoneg en-dro da vro Plouared, nemet dall ha mezv e ven gant va labour rak va-unanik on o terc’hel menaj. Mil boan am eus o skrivañ e brezhoneg, moarvat e ran e-leizh a fazioù ?\nAl lizher a voe embannet war A.B.K., un notenn digant Roparz Hemon da heul : « Nann, an Dim. Duval ne ra ket e-leizh a fazioù. Dibaot eo lenn brezhoneg ken brav hag he hini. »\nSantout a ris aman un dra bennak espar, ha me da respont : « Alies e rakprenan, evit sikour, div niverenn eus pep levr brezhonek, koumanantet on da ziv niverenn eus Al Liamm, abaoe ar penn-kentañ. Sed amañ roll al levrioù a c’hellan dioueriñ evidoc’h, lavarit din pere n’anavezit ket hag e kasin anezho deoc’h. » Ouzhpenn, aet ’oan betek ti Ronan Huon, gant va roll o lavarout : « Mar plij, gwelit ma c’hellit ober un astenn, me gred e talv ar boan. » Ha Ronan da reiñ din un nebeud all, en o zouesk Lennegezh Abeozen.\nRespont (14 a viz Gwengolo 1961) :\nRet mat eo din plegañ da lavarout deoc’h n’em eus ket lennet nikun eus al levrioù zo war ar roll hoc’h eus lakaet ’n ho lizher. En gwirionez, nebeut a-walc’h a levrioù brezhonek am eus lennet dre n’am bije ket aez da brenañ. N’eus forzh pere ’ta a raio kalz a blijadur din. Degasit din mar plij traoù fentus dreist-holl, rak e soñj on da brestiñ anezho en-dro amañ da dud yaouank hag a ran ma holl bosupl evit c’hwezhañ ’n o c’hreiz un tamm brogarantez evit hon Breizh.\nHa war an hevelep lizher :\nMe ’soñj penaos ur gwir Vreizhad ne c’hell ket bevañ hep e yezh. Mougañ ’rafe abred. Unnek eur hanter noz eo ha skuizh-marv on, daoubennet e-pad an deiz gant teir gwech re a labour. Koulskoude em bije kalz traoù da gontañ deoc’h diwar-benn ar brezhoneg en-dro din. Erru eo kont gantañ ’vel gant ar gwinizh e kostez Lannuon : erru eo leun a «velgerc’h » (folle avoine) da lâret eo leun a c’herioù gallek pe drefoet dre ziouer a studi war ar yezh.\nHa c’hoazh :\nMe ’garfe ’n em gaout un deiz ivez war leur ar rod evit gellout sikour eus ar reuz. Met siwazh, re gozh on, na welin morse Breizh dishual… er bed-mañ da vihanañ.\nChom a raen skodeget. Penaos e c’helle ur vaouez en oad, o vevañ en digenvezded, war ar maez, pell a bep lec’h, kaout menozioù ken resis diwar-benn ar yezh hag ar vro ? N’anaveze eus an traoù skrivet nemet un nebeudig niverennoù eus Breizh, Barr-Heol, Ar Bed Keltiek. Al lizher kentañ bet skrivet e brezhoneg ganti a oa ar respont d’am hini ! C’hoarzhin a reas pa lavaris kement-mañ diwezhatoc’h. « Ar ouenn a ra tenn », emezi. « Pa voe distrujet Monumant ar Vezh e Roazhon e 1932, ma zad a voe mil laouen, ha zoken, goude, bez’ e veze o klask war ar c’helaouennoù petra o dije graet c’hoazh. » Va Doue !\nKas a ris eta daou vell pakad levrioù. Gwelout a ris, goude, ne oa e gwirionez en he ser nemet Geriadur Vallee, Buhez ar Sent hag un nebeud pajennoù louedet eus Ar Pevar mab Emon.\nRespont evit ar pakad kentañ, 23 a viz Gwengolo 1961 :\nResevet em eus ar bakadenn levrioù dimerc’her. Mil bennozh dac’h. Un dudi eo bet eviton gwelet poltredoù pennoù-bras ar brezhoneg, rak, evel-just eo levr Lennegezh ar brezhoneg eo am eus digoret da gentañ, mall bras ganin ober anaoudegezh gant hon skrivagnerien. Pell e oan eus soñjal ’oa ken niverus hon barzhed hag hon skrivagnerien, ha ken puilh o oberoù. Un tamm muioc’h a lorc’h a zo ennon dija o vezañ breizhadez…\nRespont evit an eil pakad, 4 a viz Here 1961 :\nDaleet em eus d’ho trugarekaat eus ar bakadenn levrioù am eus resevet hanter ar sizhun dremenet. Me a lavar deoc’h ne oa ket al lorc’h holl e Pariz en deiz-se, ha ’n em gavet ’oa skrap war al levrioù raktal ma voent dispaket.\nTud a oa ganin an deiz-se o tennañ patatez, deuet d’am sikour en askont ma prestan dezho va c’hazeg ur wech an amzer. Prestik a-walc’h e vije manet ar pred da zebriñ pa erruas ar pakad. Paotr al lizheroù en deus kemeret an Istor Breizh,ur paotrig, Marvailhoù al loened, ur paotr yaouank, La langue bretonne et ses combatshag ar romant bihan godell. Ar paotr kozh, tapet gantañ va lunedoù diwar gorn an daol, a gomañsas gant An Tornaod. Dont a rae madik a-walc’h ar brezhoneg gantañ, hag eñ poan dezhañ o lenn galleg. Bennozh Doue deoc’h… h.a. Kroget em eus da lenn Evidon va-unan. Dedennus ha kaer-spontus e kavan ar varzhegezh-se. An Ao. Ronan Huon a zo d’am meno ur barzh awenet dreist, tener, flour hag er memes amzer, don ha nerzhus. Alanig an tri Rouea gavan koant-tre.\nHe lizhiri ’oa bet embannet war A.B.K., hag Anjela da souezhiñ. Lizher eus ar 7 a viz Du 1961 :\nManet ’oan batet, evel ’ve lâret amañ, m’am bije gouveet peseurt tonkadur en dije bet va lizher diwezhañ em bije treset anezhañ un tamm gwelloc’h.\nMar don ken troet gant ar brezhoneg avat, n’eo ket evit klask brud, rak gouzout ervat a ran pegen dister ez on, met dre garantez evit va Bro.\nUnan eus ar baotred yaouank a roan dezho traoù brezhonek da lenn a zo bremañ e strollad ar Beilhadegoù hag en deus degaset ar rener d’am c’haout. Stad zo em c’halon o vezañ ’m eus gellet sikour anezho.\nWar niverenn C’hwevrer 62 A.B.K. e voe embannet he barzhoneg kentañ, « Hiziv ez eus 100 vloaz », e koun he zad. Hag Anjela da skrivañ, d’ar 7 a viz C’hwevrer 1962 :\nEsmaet on bet gant ho lizher ’vit ar beure. Biken n’am bije me kredet kinnig ur seurt skrid d’un den ken uhel ha ken pouezus hag an Ao. Roparz Hemon ! Met, ma kav dezhañ ez eo mat, gwell a se ’ta va Doue !\nUr pennad amzer zo e lâren ouzhin va-unan a-wechoù ha daoust hag ez eo tra onest din derc’hel da beuriñ e park ar brezhoneg hep ober taol labour ebet e- barzh kammed ?\nKarout a rafen a dra sur arat va zamm erv war dachenn ar yezh met siwazh, re nebeut a deskamant am eus ha re nebeut a amzer vak…\nFellout a rae din diskouez kammedoù kentañ Anjela, met bez’ e c’hellfen kenderc’hel, panevet eo ret krennañ, koulskoude.\nLizher eus an 12 a viz Meurzh 1962 :\nBennozh d’an Ao. Ronan Huon evit bezañ prizet va zamm labour, eñ eo e gwirionez an hini en deus digoret din dor ar gwerzennoù dieub, n’am boa gwelet biskoazh netra e brezhoneg er stumm-se a-raok ’m eus lennet Evidon va-unan.\nMe avat n’em eus gellet ober nemet an tammoù houarn gwenn-mañ : « Suilh-raden » ha « Rosa Canina ». Traoù dister. Sentet em eus avat eus an Ao. Roparz Hemon : skrivet em eus lizheroù brezhonek bep tro p’am eus kavet va zu.\nAmañ e c’hoarvez ur chañs dispar gant Anjela. Ul lizher o reiñ gourc’hemennoù kaset ganti da Varr-Heol a zo embannet war niverenn Kerzu 62. Echuiñ a ra evel-hen :\nMet… daoust ha c’hwi ne vezot gwelet biken war an tu-mañ ivez, amañ em c’hichen ez eus daou baotr yaouank hag a zo sorc’hennet pell zo da gomz ganeoc’h. Jan-Pol ha Gustav Bourdonnec…\nMa ’z eus unan mailh war ar brezhoneg eo sur-mat person Bulien, an Ao. Klerg, rener Barr-Heol, e-keñver ar yezh, pismigus, figus, chaseour didruez kement bomm-lavar kamm, kement fazi zo… Dont a reas da Draoñ-an-Dour, gant kenitervezed Anjela eus Bulien. Saveteet ! Pebezh kelenner ha pebezh skoliadez !\nD’ar 5 a viz Du 1962, Anjela a skriv din :\nDomaj eo na voe ket deuet kentoc’h an Ao. Klerg, e gentelioù a zo bet talvoudus din. Stank-stank avat eo e sil. Na dremen nemet ar greun fin drezañ, ha me lavar deoc’h va skridoù brezhonek zo aet kalz anezho da bailhoroù. Met ar pezh ’n deus roet kalon din eo ’n deus prometet retorn.\nAn Ao. Fanch Danno zo bet ivez e Traoñ-an-Dour en deizioù all. Emañ oc’h aozañ ul levr kanaouennoù. Eñ a ra ar muzik. Un den leal a seblant bezañ.\nHiviziken, ha betek an niverenn diwezhañ, pennadoù ha barzhonegoù digant Anjela a vo bewech war Barr-Heol. Deskiñ ’ra buan ar skoliadez, d’ar 14 a viz Here 1963 e skriv :\nKas a ran deoc’h teir barzhoneg bet o reizhañ e Bulien. N’int ket reizhet evit gwir, rak an Ao. Klerg a respont : ar barzhonegoù a zo mat-tre. Desket hoc’h eus ho micher an dro-mañ. Daoust ha bez’ e vefe gwir ar gaou-se mutu ?\nYa, ’vel-just !\nAr pennadoù a lakaan amañ zo holl diwar-benn ar yezh, met al lizhiri a gonte dreist-holl he buhez pemdeziek reuzeudik, ha karet koulskoude. Goude un aridennad traoù o treiñ da fall, loened pe trevadoù, div linenn : « Ne vern. Evit ankouaz va zrubuilh me a skriv brezhoneg bep noz. » Ha pelloc’h : « Amañ emañ ar vizer war varc’h evel a lâre mamm. Paour ar c’horn kenañ, ha me ar paourañ e-barzh… »\nD’an 19 a viz Mae 1963, mignoned din, daou bried yaouank, Maggy ha Rojer Guillou a ginnigas mont da gas da Anjela an dekvet niverenn ha tri-ugent eus Al Liamm hag un nebeud niverennoù eus Gwalarn am boa prientet eviti, ha kinnig dezhi dont da bardonañ da Landreger ganeomp. Goude, deuet mat da Anjela, ’pad seitek vloaz e voent ingal va blenierien ’trezek Traoñ-an-Dour.\nRespont fall avat (17 a viz Mae 63) :\nKaret em bije mont da S. Erwan avat, met allas ! N’eo ket va loened am harzfe na va foan-gein ivez daoust m’on erru un tamm nec’het gantañ. Met va « moteur » zo fall adarre. Gwan eo chomet abaoe marv va mamm garet, Doue d’he fardono. Kreñvaet eo bet koulskoude gras d’ar brezhoneg.\nMa ! tremen a rejomp un devezh plijus-kenañ ganti, pebezh degemer laouen, graet he doa krampouezh ha poazhet ul lapin gant prunaoz. Na brav e kaven an ti, naet, urzhiet, prenn an arrebeuri hag o c’houevr o lufrañ, an daol hag ar bankoù hir puret a-zoare hag ar mell boked e traoñ an diri, al leur skubet pizh. Mont a rejomp d’ober tro ar parkeier, d’ober ur valeadenn a-hed al Leger. Maggy a reas un dro war gein Cybèle ar gazeg. Evit ober enor deomp, Anjela he doa lakaet he c’hoef, ha kemeret e voe un nebeud luc’hskeudennoù.\nD’ar 26 a viz Mae 1963 e skrive :\nKrog on evel just da lenn Al Liamm. Kont eo ganin avat evel gant ar saout pa dichañs dezho mont da laerezh : galloupat a reont ar park a-dreuz hag a-hed o klask pelec’h ’vefe ar gwellañ. Gant va spered bugel (Mamm a lâre din n’am bije ket ar c’hras da gouezhañ em eil bugaleaj, p’eo gwir n’ajen kammed er-maez eus va hini kentañ) on dedennet kenañ gant Veig Trebern ha « Paotr tev ». Ar pennad diwar-benn Sohier am eus lennet war e hed. En-dro da Vari Sent Abanna zo un tamm « hermétique », a gavan. Lennet em eus e istor gant ar skoliata e vugale e brezhoneg… Feiz, n’o deus ket da « vlagiñ » sur, paotred skritur ar Skol-veur [islinennet gant Anjela], ma n’o deus ket gellet c’hoazh stummañ un ensellour gouest da gontrolliñ labour brezhonek bugale an oad-se !\n(An abeg roet d’an Dr Etienne evit nac’h outañ skoliata e vugale e brezhoneg ’oa ne vefe enseller ebet gouest da wiriañ e labour !)\nKaset e voe dezhi al luc’hskeudennoù. Tremenet e oamp bet dre zindan ur pont a zo a-us d’an hent-houarn, dre ur riboul teñval. Tapet ’oamp bet Anjela ha me e genou ar riboul, hi, gwisket e du, me e gwenn. Fromet e voen o lenn he lizher 2 a viz Eost 1963.\nAn hini a garan ar muiañ eo e toull ar pont bras, aze hoc’h eus an aer da vezañ bet ouzh va c’herc’hat en deñvalijenn. An hini a zegas soñj eus sant Erwan a garan kemend-all, rak c’hwi, e filhorez hoc’h eus graet em andred un tammig burzhud ivez…\nE gwirionez, a-hed hent teñval Anjela edo ar Ragevezh-Meur o lakaat ul lutig bep a vare da sklêrijennañ evit ur pennad, dezhi da vont pelloc’h… E miz Kerzu 1963, kouezhañ ’ra klañv-bras ha nouet eo ar Gwener kentañ a viz Genver 64 (pezh a roio deomp ar barzhoneg kaer « Beaj e bro ar brum »). Azalek neuze, a vareadoù stank he do gwall frapadoù.\n’N em c’houlenn a ran penaos he deus gellet derc’hel da vont…\nEr bloavezhioù-se, ouzhpenn teir buoc’h, daou bemoc’h, ur gazeg, he doa lapined, yer. Ostilhoù ’veze feurmet evit dornañ ha falc’hat. Evit ar peurrest n’oa nemet Anjela, gwech an amzer un devezhour kozh hag ivez kerentiezh Tonkedeg. Neb a anavez al labour-douar a gompren peseurt trevell eo evit ur vaouez he-unan. D’an noz hepken, goude koan, goude graet war-dro al loened, goude poazhet ar podad, e teu eur venniget al levrioù, ar studi, ar skrivañ, al lizhiri. Ur ret eo eviti skrivañ.\nDija, un nebeud tud a zeu, lennet ganto he barzhonegoù, klevet an Dregeriz o kanañ anezho er beilhadegoù. Paotred Breuriezh Sant Erwan a grog da zont ingal.\nD’ar 15 a viz Kerzu 1964 e skriv :\nYa, e-sell on da gontañ deoc’h va devezh disul. O ! lous-gagn ’oa an amzer avat, glav kasaus dibaouez a-hed an deiz, teñval an amzer evel ur serr-noz. Ac’hanta, daoust da se ’oa bet heol e-leizh an ti hag e-leizh va ene… An heol diabarzh-se a skin ar yaouankiz kristen, ken laouen ha ken bagol, ar re-se hag a doug Breizh en o c’hreiz.\nA-greiz-holl, ur c’harr er porzh. Piv, emezon, a gred lakat e relegoù er-maez gant seurt amzer ? Ma ! bez’ e oa an Ao. Kalvez ha tri baotr eus Breuriezh Sant Erwan : Yann ar C’horr, Yann ar Minouz ha niz an Ao. Kalvez. Ha c’hoarzh, ha teodoù en-dro, ha cholori. Bepred em boa plijadur, sur.\n’N em ginniget ’oant da zont da fagodiñ keuneud. Gwelet ’vo diwezhatoc’h. An Ao. Kalvez ivez, emezañ, en deus desket amarriñ keuneud. N’eo ket labour ur beleg, a gavan. Efedusoc’h labour e c’hellfe ober war dachennoù zo. Ma ! dont a reas koulskoude, ha n’eo ket ur wech.\nEus ospital Lannuon e skrive d’ar 1 a viz Here 1966 : « An Ao. Kalvez ha tri eus ar Vreuriezh ’oa bet disadorn o tennañ patatez… » D’ar 6 a viz Mae 1965 e skrive dija :\nChomet klañv (alies ’vez an diskan-mañ ganin ur pennad zo), manet labourioù preset a-dreuz. Kaset em eus ur ger d’ar Vreuriezh, ha deut zo pevar da zisac’hañ ac’hanon. Ha me lavar n’eo ket ober seblant a reont. Eston int akuit, labour peurvat. Ouzhpenn, n’o doa ket an aer da labourat en desped dezho rak seder ha laouen edont evel pemp gwenneg. Un drugar bezañ d’o heul. Trugarez a c’hellan lâret da Yann ar Minouz, Yann-Erwan ar C’horr, Mikael Bothorel ha dreist-holl d’an Ao. Kalvez.\nHag evel-se e voe e-pad meur a vloaz.\nGwazed yaouank a zeue ivez, gwech da reiñ un tamm skoazell, gwech, pe d’ar Sul, pe goude koan evit toullañ kaoz, divizoù a bade alies diwezhat, betek hanternoz, un eur… Tro ha tro e veze Rojer Laouenan, Servat, Loik Kervoas, Y.-B. Piriou, Queinnec ha me ’oar pet all, oc’h ober reuziadoù c’hwennat, pe o sikour war-dro ar foenn, paeet mat gant breutaennoù joaus, ha… taer a-wechoù, en-dro d’an daol. Ouzhpenn ur miz-pad e roas bod d’ur studier iwerzhonat, Fiac’h o Broim, hag ivez d’ur studier breizhat Marsel Saudreau, tud seven ha plijus ha ne vouzhent ket dirak al labour. Mareadoù eürus eviti.\nWar niverenn 121 (1967) Al Liamm, Y.-B. Piriou a skrivas ur pennad hir ha plijus-tre : « Kan ar skrilhed e Traoñ-an-Dour ».\nDiwar neuze, stankoc’h e teuio ar weladennourien a bep seurt, a bep renk.\nUr medisin eus Montroulez a zeuas un deiz gant ur mignon, prezidant lez-varn e Naoned, c’hoant gantañ e lakaat d’ober anaoudegezh gant ar varzhez brudet. Sed degemer ar varzhez, sec’h ha reut : « Ret eo bezañ diaviz evit dont war ar sizhun da strobañ ur paourkaezh labourer-douar, beuzet gant re a labour. » Ar prezidant eo a gontas se, o lavarout : « Ar gwir ’oa ganti ha mat he deus graet reiñ ur gentel deomp. »\nHag evit reiñ da gompren, sed ur skeudenn eus buhez Anjela, a-vil-vern ez eus eus ar seurt-se en he lizhiri :\nLun da noz, 16/9/68.\nN’am eus ket kousket kalz abaoe digwener, soñjit ’ta : Morgan zo chomet klañv betek disadorn da hanternoz… ’Oa ket mat he jeu tamm ebet. N’he doa ket gwentloù bras hag al leue ’oa prest da vervel pa oa deut war an douar, un hanter eur bet o similhañ anezhañ e pep seurt stumm. Chomet eo ’benn ar fin, met n’eo ket kreñv-kaer c’hoazh. Ur mell annoar wenn, hag hi dilokez avat. Morgan a rankin arc’hoazh lârout d’ar vutuner [mezeg-al-loened] dont da dennañ he gwele dezhi… Pebezh abadenn gant halañ ar vuoc’h. ’Oa den er gêr ti Savidan [he amezeg tostañ], aet da goaniañ tu bennak ? Aet on neuze da di Ifig [ur c’houer a oad ganti o chom ur c’hilometr pelloc’h]. Ifig ’oa kousket pell a oa ; aet eo da Geriel [2 gil. pelloc’h] war e chaosonoù. Re Geriel zo deut tri (hag Ifig) gant an trakteur ’vit dont primoc’h. Ha sede ni un trouin ! Div blac’h, daou grennard hag ur paotr kozh, hag ur vuoc’h ne’m sikoure tamm ebet. Va Doue, nag a drubuilh war an tamm-pri-mañ. Hiziv emaint tout ’n o c’hraou, ha dec’h memes tra, gant ar glav yen-mañ. Udine ’deus kavet an tu da ’n em zistagañ, ha drailhet ganti ur bern boetrabez e Park-al-Leur tra m’edon o troc’hañ geot.\nMiz Mae dispac’hel 1968 a dremenis gant Anjela, dre ret dre ma ne oa tren ebet evit an distro, ha, e gwirionez, ne zifreten ket re evit klask fred, ken kaer e oa ar Mae-se du-hont. Ne lojen ket avat e Traoñ-an-Dour : ar gwele-kloz ’oa bet kailharet gant ur foeter-hent, mezv moarvat, bet degemeret dre druez ! Bod e kavis e Milin ar Sant. ’Pad miz ne gomzis nemet brezhoneg, ha Doue ’oar em boe tro da zaremprediñ forzh tud, kaset ma vezen da « serriñ an ode pellañ », zoken da interamantoù ar gerentiezh…\nNemet gant unan : Van der Erch, un Nederlandad, gwiraour er Parlamant europat, perc’henn da vilin ar Pont-Kozh. Pa zeue er vro ne vanke gwech ebet da zont raktal da saludiñ Anjela ha da zivizout ganti.\nAr wech-mañ, deut e oa evit ober ur brezegenn da « Rotary Club » Lannuon diwar-benn an « Europ dibarfet » ! Den ne zeuas, ne oa na tren nag eoul-douar. Ni avat, a voe pedet gantañ da zont da goaniañ, treuz tri fark, n’eo ket un afer. Anjela a seblantas laouen, daoust ma ne respontas ger. War-dro eizh eur noz, o welout edo bepred o furgutañ er c’hrevier e lavaris : « Anjela, poent eo marteze en em wiskañ evit mont d’ar Pont-Kozh ? » Hag hi gant un aer truezus : « O ! met, me n’in ket, ne welit ket pegen skuizh on ? » Ha, buan, o c’houzout e ouien e oa ur falz-digarez :\n« Me, n’on ket eus an dud-se.\n– Ha, ma ! emezon, fent ennon, o c’houzout e vefe ret din plegañ. Neuze, n’in ket kennebeut, abalamour deoc’h eo ez omp pedet !\n– Ret eo deoc’h mont, re ziseven ’ve… ! »\nMa ! un tamm rendael c’hoazh, evit ar blijadur, ha, dao en hent… Met en ur lavarout : « Dont a reot memestra ! Kas a ran ganin “Kan ar skrilhed e Traoñ-an-Dour” a droin dezho e galleg ! » Pa welas Van der Erch e oan va-unan e c’hoarzhas :\n« Ne zeuio ket ?\n– Nann, emezon, hervez, n’eo ket eus ho tud.\n– Se a lavar bepred pa vez pedet ganeomp, met un tamm mat ez eo a-us deomp e meur a geñver, ha va mibien a vo merket don gant ar vaouez-se ! »\nGoude koan eta, dirak ur mell tantad tan e klevjont betek div eur beure, Y.-B. Piriou o kontañ Anjela, hep na ve savet c’hoant kousket gant hini.\nTro am boe e-pad ar miz Mae-se, dre forzh mont da « serriñ an ode pellañ », da gomz gant kalz tud, chom a raent da gon-tañ kaozioù gant plijadur, anat. Kaozioù a gaven iskis a-wechoù. Ma lavaris un deiz : « Me zo souezhet, Anjela, nag a dud a’n em zistruj, o vont ouzh ar groug, dre amañ ! » Chom a reas dilavar, o sellout ouzhin, ha :\n« Ret bezañ kalonek…\n– Hañ ! emeve. Kalonek, ret bezañ gwan kentoc’h… »\nIzel ha gorrek ec’h adlavaras : « Ret bezañ kalonek ! » Grik ken. Met ennon e save : « Va Doue ! An temptadur-se ivez, Anjela gaezh, ret marteze, evit kompren ar re-mañ ?… »\nDre ma tremene an amzer, al lanv a greske ivez. D’an 3 a viz Gwengolo 1968 : « Tremen tri c’hant den a zo tremenet abaoe an hañv… » Ha d’an 18 a viz Genver 1971 : « Ouzhpenn 250 a dud en 3 sizhun. Ur vuoc’h klañv, e-pad 9 devezh hep diwiskañ va dilhad. 132 lizher betek-henn ! Amañ eo gwashoc’h eget un ifern. Me ne c’hellan mui. »\nNe c’hell mui, met bale a ra bepred, ha skrivañ, ha respont d’an holl lizhiri. Krediñ ’rafen evel ma lavar Rojer Laouenan ez eo en he lizhiri emañ ar pep gwellañ eus he skridoù. Ne veze mui souezhet na nec’het gant den. Gwelet ’m eus a bep seurt en ti-se. Kelenner Skol- veur, alvokad, kouer, medisin, skiantour, chaloni, micherour, den a lezenn, petra ’rae… Kinniget ’veze heñvel dezho, sistr pe gafe, ha mat… Iskis ’oa gwelout tud desket bras, barrek-dreist, pep hini war e dachenn, o tivizout eus kudennoù bras ar bed gant ar goueriadez kozh, hag o selaou gant evezh he soñj.\nD’an 20 a viz Genver 1969 e skriv :\n’Michañs hoc’h eus gwelet war ar c’helaouennoù skeudenn Wolfgang Dressler, « Maître de Conférences à l’Université de Vienne » ? Ma ! div wech eo bet e Traoñ-an-Dour. Da gentañ gant Gwenole ar Menn ha daou vagnetofon, mar plij. An daou boezon-se o doa lakaet ac’hanon da gomz dirak o binvioù ! Kaeroc’h, me n’am boa ket bet va lein en deiz-se, ha va saout skuizh o vlejal ’n o c’hraou o doa troc’het o c’herdin ha ’n em vrochet vil ! Sed amañ ur vuhez ! Ma distroet eo an Aotrou bras (1,93 m) disul, gant va c’henitervezed Bulien. Tri rumm a dud all ’oa amañ, ha me ‘lavar deoc’h, ‘oa bras o eston o klevout an Dressler o parlantiñ e brezhoneg mat ha sklaer !\nKement-mañ betek 1971.\nEr bloavezh-se, Rojer Laouenan a heñchas André Voisin, arbennigour brudet, gant gwir abeg, er skinwel gall, etrezek Traoñ-an-Dour. Anjela, goude termal, a asantas kemer perzh en ur film ha respont da c’houlennoù A. Voisin. Souezhus ’voe berzh an abadenn, bannet d’an 28 a viz Kerzu 1971, hag an dasson he devoe dre Vro-C’hall a-bezh. M’en dije gouezet Rojer peseurt bec’h a sache war e vignonez kozh, kilet en dije sur-mat. Met, nann, petra ’dalv… ’pezh a zlee bezañ zo bet, se, moarvat ’oa merket dezhi ivez !\nDiouzhtu e krogas al liñvadenn, hag Anjela da souezhiñ : « Met petra ’vank dezho ? Petra ’c’hedont diganin-me, paour e-touez ar re baourañ ! » Lizhiri a gantadoù, hag ur « brosesion » hep ehan. Padout a reas, o vont war greskiñ zoken ; e miz Gouere 1979 e skrive : « Ouzhpenn 5 000 den zo tremenet amañ abaoe penn-kentañ ar bloaz ! » Ken ne gredemp mui dont ken alies eus Brest. Hi koulskoude a glaske harpañ kalonek, ha degemer a rae, o reiñ hec’h amzer, he buhez, o kinnig brokus « boued ar c’horf hag an ene ». Ha pa soñjan er predoù treut a aoze eviti goude, d’ar c’haloup : soub pe batatez, patatez pe soub…\nMe ’gred he doa asantet d’ar reuz, gant mareadoù kounnar memestra, met ne gase mui — pe nebeut — an dud da stoupañ. Rouez eo — daoust hag ez eus — ar re o deus komprenet pegen poanius eo bet he buhez er mare-se, laouenaet, memes tra a bell da bell gant frankizennoù sklaer a levenez. Lizher eus ar 6 a viz C’hwevrer 1972 :\nAmañ eo kont memes tra bepred, tud bemdez-Doue ha ’pad an deiz, n’eus ket tu da bad’. Disadorn oa bet 7 (5 paotr ha 2 blac’h) gant 3 c’helenner eus Bear — 2 vagnetofon. Da noz, R. Laouenan, e vreur, e c’hoar-gaer hag ur beleg (Bivig) eus S.-Brieg gant ur magnetofon adarre. Ar varkizez diouzh ar beure ha Mark.\nPenaos e ran va labour ? Ma feiz, e chom d’ober. Ar saout o vlejal gant an naon hag ar sec’hed, lous brein dindane, ar c’hog o kanañ da hanternoz gant ar fulor, hep tamm abaoe ar beure ! Ne greden ket, ken eo bremañ, pegement a inosanted ’oa war ar bed-mañ. Rak, ret eo bezañ diskiant-tre : dont d’ar menajoù war ar pemdez da laerezh o amzer d’ar beizanted, pa n’int ket gouest da hanteriñ gant o labour dija, goude bezañ ’pad an deiz war o zont !\nDont a rin sot-nay, ma ne varvan ket un deiz gant ar gounnar. Kement a ezhomm am eus a sioulded d’ober c’hoazh un draig bennak war va nañ.\nMa ! kenavo, Ivona gaezh, ret ’vo mervel evit Breizh, deiz pe zeiz, stumm pe stumm. Stourmomp bepred ha pedomp.\nAlies al lizhiri a gloze gant : « O ! Beata Solitudo ! »\nLizher eus an 28 a viz Here 1972 :\nSul da noz\nEmañ ar post war Iwerzhon !\nChomet eo al listri da walc’hiñ. Chomet eo podad ar saout da boazhañ, emaon ken heug ma kouskfen amañ eus an daol… Pebezh devezh adarre ! 7 karr-tan asambles er porzh ! leun an ti. Ha me, dall ha mezv…\nTud eus Combourg, eus Pederneg, eus Brelevenez, eus Lannuon, eus Plouared, eus ar C’houerc’had, eus Caulnes, eus an Normandi, eus Tregrom, ha me ’oar… Met petra am eus graet d’an Aotrou Doue ’velkent, ma tegas war va choug seurt pratikoù ?\nBêtan re ’zo memes tra ar vistri-skol ! Che ! pebezh kouezh o deus ezhomm ar re-se.\nMa ! ’vel-se ’mañ !\nArabat krediñ e veze lakaet an holl vistri-skol er memes sac’h ganti, pell ac’hane ! War bet ha pet lizher e teu anv Erwan Libouban — brezhoneger ampart hag oberiant — o vont en tu-hont d’e nerzh… ha meur a hini all. Ar vuhez-se a bado betek 1978 ! Neuze e kouezho klañv-fall, ret vo lakaat ur « pil » ha harpañ ar paourkaezh kalon. Gwerzhet ’vo al loened ha ne viro ken nemet un nebeud yer. Met, e-pad ar bloavezhioù poanius, nag a drevell : arbennigourien ar BBC a zeuio dre ziv wech, hag ar film, gwerzhet ganto diwezhatoc’h, a dremeno ivez dre ar Stadoù-Unanet a-bezh. Ivez Skinwel Bro-Velgia ; Skinwel Bro-Suomi a zeuio war-dro hanter miz Gwengolo 81. Sizhun goude, Anjela a yelo d’an ospital evit ar wech diwezhañ. Joa ’voe eviti an abadenn diwezhañ-mañ. Tra souezhus, skipailh ar Finlandiz a oa renet gant un Dregeriadez yaouank (a gomze finneg, ar yezh nemeti etrezo !). Tud sioul anezho, o labourat gorrek, war o nañ ; goulennet e voe diganin ha digant Gwion Kloareg kemer perzh, ha divizout gant Anjela. Fellout a rae dezho e vefe ur film « komzet brezhoneg hag istitlet e finneg ». Pezh a voe graet.\nKerseet e oa Anjela o soñjal ne vefe den o kregiñ en arar e Traoñ-an-Dour war he lerc’h. Ar barzhoneg « Piv ? » a echu gant :\nFeal on bet atav d’ am ger-stur\n— STOURM A RAN WAR BEP TACHENN\nVa buhez a zo bet ur stourm. Hag e dibenn va amzer\nE dibenn va nerzh E huanadan !\nPiv a gemero va ger-stur\nPiv a gemero va armoù\nPa gouezhint eus etre va daouarn Pa n’am eus ganet mab ebet… ?\n(10 a viz Here 1978)\nGeo Anjela ! Mibien zo bet roet deoc’h, ken tost d’ho kalon. Ar bagadoù feal-se a wazed yaouank a zeue da skoazellañ, met ivez, er goañv, goude koan, da zivizout, eurvezhioù, e-keit ma poazhe ar podad er siminal. Mibien bagol, leun a vuhez, met ivez reoù all, mibien ar glac’har, an doan hag an dizesper.\nP’edo war an « daol » un deiz, en ospital, ar surjian a lavaras dezhi : « Arabat bezañ stignet evel-se, en em lezit da vont, soñjit en un dra bennak all, en ho chas… » Hag hi : « Soñjal a ran em bugale, du-hont e Fresnes. » Hag o kinnig sur-mat he holl boanioù evito. Nag int bet bepred war he spered ! Ingal he deus kendalc’het da skrivañ dezho. Bremañ, ra veilho warno, ra zesko dezho ez eus doareoù efedusoc’h, kaletoc’h ivez eget an distruj hag ar feulster, doareoù a c’houlenn dalc’husted, emaberzh, labour kalet ha diehan, dic’hopr alies, pe gentoc’h evit gopr a-wechoù : diseblanted, goaperezh, kasoni, ha deskiñ bale daoust da bep tra.\nN’hon eus ket echu, sur mat, da zizoleiñ hor mignonez ha da c’houlenn : « Met perak, Anjela ? » Perak da skouer he doa dibabet bevañ er baourentez-rik. Rak un dibab eo bet, dreist-holl er bloavezhioù diwezhañ. An tammig retred o tont ingal, un nebeud arc’hant eus ar Sacem, se ’oa pinvidigezh eviti ha n’anavezas morse nemet ur yalc’h c’houllo. Resev a rae brokus neb a zeue, buan war an daol : krampouezh, bara, amann, pastez, gwestell, sistr, kafe. Eviti, koulskoude, ez ae bepred ar geusteurenn war dreutaat : dour, soubenn an tri-zraig, pato, boued kafe, a-vec’h livet, peder gwech bemdez, ha mat ! Sañset, se ’oa « rejim » !\nKoun a zegase din a-wechoù eus Aotrounien vras zo e Bro-Indez. Savet o bugale, renket o zraoù, goulennet aotre digant o gwreg ma oa anezhi, e tilezent pep tra. Un tamm lien en-dro d’o dargreiz, ur skudell goad evit goulenn o boued, mont a raent eeun dirazo, dieubet, pe, da nebeutañ, distaget, en hent davet an « diharz ». Marteze Anjela n’he doa ket ezhomm da guitaat Traoñ-an-Dour evit kemer an hent-se ?\nPezh zo sur, piv bennak ne wel enni nemet ur goueriadez romantel, dezhi ur santidigezh vlizidik pe, washoc’h, ur fals teneridigezh evit ar bleunioù, ar plant, al loened, hep mui, n’en deus komprenet seurt. Kizidik a dra sur, tener ha madelezhus, digor da bep enkrez ha da bep anken, met prest ivez da vont en egar dirak gevier, falsentez, trubarderezh, laeroñsi, klakennerezh toull, sotoni c’hwezhet, diseblanted marvus… ha prest da stourm outo. War ar c’horf-se, bepred labouret gant ur boan bennak, ur youl dir a rene. Bezet pe vezet, ar Spered eo a c’hourc’hemenne : ret bale etrezek pezh a oa da lavarout pe da ober.\nMeneget ’m eus ur barzhoneg skrivet war tu gin ur golo-lizher, bez’ e oa warnañ ouzhpenn, troet ivez diwar Rabindranath Tagore, al linennoù-mañ :\nMa pedan, n’eo ket evit bezañ diwallet eus an dañjeroù\nMet evit gellout sellout outo rag-eeun.\nHa ne c’houlennan ket ma vo koazhet va foan,\nMet ma vo roet din kalon d’he gouzañv.


Ar pred en ur preti-skol © Maxppp -\nDiffusion du mardi 24 janvier 2017 Durée : 14min\nLizhiri kaset da Stephane le Foll gant labourerien-douar, ar boued bio e pretioù ar skolioù hag ar brezhoneg war vord kanol Naoned-Brest e keleier fenoz.\nDegaset e vo ur bern traoù da Stephane le Foll gant paotr al lizhiri\nAn Apli, sindikad produerien laezh, a c'halv an dud da gas ar memes lizher da Stephane le Foll, an holl asambles, warc'hoazh, evit lakaat ar gaoz, ur wech c'hoazh, war kudennoù al labourerien-douar. Miz zo ez ae da anaon Jean-Pierre le Guelvout, saver saout-laezh e Moreac, er Morbihan, en em lazhet abalamour d'ar jeu en e atant. El lizher, a vez kavet war lec'hienn an Apli, e vez goulennet kemer muzulioù buan-tre evit sikour ar beizanted. Muioc'h gant Gilles Philippe, produer-laezh e Ploneiz.\n20% a voued bio er c'hantinoù a-benn tri bloaz.\nHervez al lezenn e vo ret d'ar pretioù skol lakaat 20% eus boued bio e-barzh o fredoù, ha 40% eus produioù eus ar vro a-benn 2020. Ha trawalc'h a broduioù hag a labourerien-douar bio a vo ? Ha na gousto ket kêroc'h an traoù evit tud ar vugale ? Hag-eñ e cheñcho an doare da zebriñ evit ar re vihan ? Setu un nebeut goulennoù a zo bet respontet dezho gant Mark Paugam, labourer-douar bio hag ezel eus strollad a vod labourerien-douar hag a bourchas produioù bio d'ar pretioù.\nMuioc'h a vrezhoneg war vord kanol Naoned-Brest\nAr c'hoant a zo gant ar Smatah, sindikad ar c'hanol, lakaat muioc'h a vrezhoneg war ar panelloù. Aozet e vez atalieroù evit labourat war anvioù hag istor ar skluzioù. Unan a oa hiviz e Kastell-Nevez ar Faou.\nEffondrement du pont de Mirepoix-sur-Tarn : le camion pesait-il plus de 19 tonnes ?


Ur yezh indezeuropek eo ar brezhoneg ha komzet e vez abaoe ouzhpenn 1500 vloaz. Ur yezh keltiek eo ha ne vez kavet nemet e Breizh hag ar skridoù kentañ anezhi zo eus an IXvet kantved. Hiziv an deiz ez eus e-tro 206 000 a dud a gomz brezhoneg war ar pemdez.\nAdalek ar bloavezhioù 50 eo paouezet an dud da dreuzkas ar brezhoneg er familhoù en abeg d’an diouer a stadud lezennel ha dre m’eo bet argaset ar yezh, tost da vat, eus ar vuhez foran hag eus ar skolioù betek nevez zo. Setu perak eo bet renket ar brezhoneg gant an UNESCO e-touez ar yezhoù en arvar da vont da get.\nKustum eo ar yezhoniourien da renkañ ar yezhoù keltiek e daou strollad. E strollad ar gouezeleg emañ an iwerzhoneg, ar skoseg hag ar manaveg (a vez komzet en Enez-Vanav). Ar brezhoneg zo e strollad ar predeneg, gant ar c’hembraeg (Kembre) hag ar c’herneveureg (Kerne-Veur). Evel ar yezhoù keltiek all ez eo deuet ar brezhoneg, pa seller ouzh an istor, eus Enez Vreizh. Kar eo ivez d’ar galianeg a zo ur yezh varv goude ma veze komzet e penn kentañ an amzervezh kristen en ul lodenn vras eus Europa ar C’hornôg (Belgia, Frañs, Suis, Norzh Italia a vremañ).\nEvel an holl yezhoù bev en deus dalc’het ar brezhoneg d’emdreiñ a-hed an istor, hag ober a ra bepred. Kustum eur d’e rannañ etre meur a rannyezh hag a glot tamm-pe-damm gant an eskoptioù kozh (Kerne, Treger, Leon, Gwened). E gwirionez e vefe reishoc’h komz eus strollad ar c’hornôg ennañ rannyezhoù Kerne, Leon ha Treger, hag eus strollad ar reter a reer gwenedeg anezhañ. N’eo ket ken bras-se an diforc’hioù ha sellet a reont dreist-holl ouzh an taol-mouezh hag an distagadur. N’eus ket nemeur a ziforc’hioù a-fet geriaoueg ha yezhadur. Peurvuiañ e c’hall an dud en em gompren mat etrezo, ha hep tamm diaezamant ebet zoken evit an dud a oar lenn ha skrivañ. Abalamour m’eo digresket kalz niver ar vrezhonegerien hengounel (ne vez ket desket ar yezh er familhoù ken, koulz lavaret) ha da-heul ar cheñchamantoù bras war an tachennoù sokioarmerzhel degouezhet en eil lodenn eus an XXvet kantved emañ ar rannyezhoù en arvar da vat.\nDaoust m’eo bet an darn vrasañ eus ar vrezhonegerien, e-pad pell, tud ha ne ouient ket lenn na skrivañ o yezh, eo dav merzout memes tra n’eus ket bet paouezet biskoazh a skrivañ brezhoneg nag a implijout anezhañ evit ezteuler soñjoù, koulz dre skrid ha dre gomz. Diazezet eo bet ar brezhoneg modern gant yezhadurourien ha geriadurourien, da gentañ adalek ar XVIIvet kantved (an Tad Maner) hag an XVIIIvet kantved (Gregor Rostrenenn) ha dreist-holl en XIXvet hag XXvet kantved, gant luskad Gwalarn pergen a roas lañs da vat d’al lennegezh vodern e brezhoneg. Labouret ez eus bet kalz war an dermenadurezh, evel-se ez eus bet degaset, tamm-ha-tamm, binvioù a oa ezhomm anezho abalamour d’ar brezhoneg da vont diouzh ar gevredigezh a vremañ. A-nebeudoù, gant strivoù an holl, ez eus bet diazezet ur yezh skoueriekaet voutin evit gallout en em dennañ e kement degouezh a vefe hag evit bezañ gouest da vont diouzh emdroadur an teknologiezhioù er bed a vremañ. Ofis Publik ar Brezhoneg a gemer perzh el labour-se gant e greizenn dermenadurezh TermBret.\nUr blegenn etre gwenn ha du\nAr brezhoneg zo kouezhet hiziv an deiz etre kebr ha toenn ha gant-se eo rediet ar gevredigezh vreizhat d’en em c’houlenn evit ar wech kentañ peseurt dazont he deus c’hoant da reiñ d’he yezh. Abamour m’eo chomet a-sav tost da vat treuzkas ar brezhoneg er familhoù eo aet an niver a yezherien war an diskar. Tremenet eur eus ouzhpenn ur milion a vrezhonegerien e deroù an XXvet kantved da 206.000 kant vloaz diwezhatoc’h. Ha kenderc’hel a ra an niver-se da zigreskiñ. Ar gevredigezh a oar muioc’h-mui hiziv an deiz, koulskoude, penaos emañ an traoù, gant oberoù an emsav sevenadurel ha kevredigezhel dreist-holl. War-raok ez a ar rouedad skolioù divyezhek ha krog eo ar strollegezhioù lec’hel da sevel politikerezhioù yezh mennet evit cheñch penn d’ar vazh.


Europa (loarenn) - Wikipedia\nDiwar-benn ur loarenn anvet Europa eo ar pennad-mañ. Evit talvoudegezhioù all ar ger Europa, gwelit Europa\nradius krenn 671.034 km 1\nKelc'htro 2.649.600 km\nPeriapsis 664.700 km\nApoapsis 677.300 km\nPrantad reveulziañ 3,551181041 d\nTizh orbitel krenn mui.: 13.871 km/s\nkrenn: 13.741 km/s\nnebeut.: 13.613 km/s\nStouadur 0.47° (diwar keheder Yaou)\n/1.79 (diwar an ekliptik)\nTreuzkiz krenn 3,121.6 km\nGorread 3.1×107 km²\nVolum 1.593×1010 km3\nMas 4.80×1022 kg(0.015 Douar)\nDouester 3.014 g/cm³\nGravitadur gorre 1.314m/s²\nTizh achap 2.025 km/s\nSked dre wel 5.3\ntemp. gorre mui.:125 K\nkrenn: 103 K\nnebeut.: ~50 K\nEuropa (gresianeg Ευρώπη), pe Yaou VI, a zo ul loarenn eus Yaou. Ar c'hwec'hvet dre e lec'hiadur hag ar bevare dre he ment eo. E 1610 e voe dizoloet gant Galileo Galilei. An hini vihanañ eus al loarennoù galilean eo.\n2 Perzhioù ar c'helc'htro\n4 Meurvr isklerel\n5 Ergerzh Europa\nEuropa a deu hec'h anv eus hini Europa, merc'h da Agenor, roue Tir, ur geoded fenikian hag a zo e Liban hiziv, ha c'hoar Kadmos, diazezer kêr Tebai. Unan eus serc'hed Zeus e oa. Evit hec'h hoalañ e wiskas Zeus tres un tarv gwenn. Skrapañ Europa a reas neuze, kas anezhi da Griti, hag eno e c'hanas tri mab dezhañ.\nDaoust ma voe aliet an anv Europa gant Simon Marius un tammig goude he dizoloadenn ne voe ket implijet er skridoù steredoniel kent an XXvet kantved. A-raok da se e veze graet Yaou II anezhi, ha neuze, goude dizoloadenn Amalthea Yaou III.\nPerzhioù ar c'helc'htroAozañ\nAr pellder krenn etre Europa ha Yaou a zo 670 .900 km. Ur c'helc'htro hogozik kelc'hiek he deus Europa gant un ezkreizennegezh a 0,0094 hepken. E tri devezh hanter e tro en-dro da Yaou.\nEvel loarennoù arall e tiskouez Europa atav an hevelep tu ouzh Yaou. Distreset eo ivez gant efedoù-lanv krouet gant Yaou hag al loarennoù arall. An dra-mañ a domm he c'hreizenn hag a ro tro dezhi da gaout un obererezh douaroniel, zoken ma'z eo disteroc'h eget hini Io.\nGant silikatoù eo kenaozet Europa dreist-holl, ar pezh a laka anezhi da vezañ heñvel a-walc'h ouzh ar planedennoù douarel. Ur greizenn vihan houarn he deus moarvat.Ur gwiskad skorn a 100 km a c'holo Europa. Ar fedoù dastumet gant Galileo a ziskouez e skign Europa ur vaezenn vagnetek dezhi hec'h-unan dindan levezon hini Yaou. An dra-mañ a ro tro da grediñ ez eus ur gwiskad-kas dindan ar c'hler, ur meurvor a zour sall, moarvat.\nEuropa eo ar c'horf lintrañ eus koskoriad an Heol. Gant un nebeud torosennadurioù uheloc'h eget ur c'hantad a vetradoù. Ar re uhelañ a dizh 800 metr hepken. Bez' ez eus nebeut-kenañ a graterioù war Europa hag hec'h albedo a zo unan eus ar re uhelañ e koskoriad an Heol. An dra-se a ro tro da grediñ eo yaouank-tre he gorre : etre 20 ha 180 milion a vloavezhioù ma kreder jedadurioù diazezet war stankter ar stered-lostek.\nKrediñ a reer ez eus ur gwiskad dour liñvel dindan ar c'hler. Gant oberererzh diabarzh al loarenn e vefe tommet. An temperadur war c'horre Europa a zo war-dro 110 K (50 K er pennoù-ahel) ha klerennet eo. Abred a-walc'h e suspedjod e vezañs met goude gournijadenn ar sontenn Galileo hepken e kavjod arouezioù louer. An hini pouezusañ eo an dachenn rouestlek a vefe, hervez Richard Greenberg, ur rannvro ma vefe pignet dour ar meurvor isklerel d'ar gorre. Hervezañ ne vefe ket ar gwiskad skorn tevoc'h eget 10 km. N'eo ket degemeret gant an holl ar c'hinnig-mañ, avat. An darn vrasañ aeus n douarourien a gred eo kalz tevoc'h ar skorn.\nAn deorienn-mañ a skor studi kraterioù bras Europa. Gant gwallennoù dezho ar memes kreiz ez int kelc'hiet ha leuniet ez int, war seblant, gant skorn fresk ha plaen. An dra-se a ro tro da grediñ e vuzuilh ar c'hler etre 10 ha 30 km. Donder ar meurvor dindanañ a vefe war-dro 100 km.\nLuc'hskeudenn kler Europa\nAn torosennadur heverkañ a zo un heuliad linennoù teñval o red a-dreuz al loarenn a-bezh. Selladennoù pizh o deus diskouezet e fiñv en un doare disheñvel kler Europa eus pep tu eus al linennoù-se. Ar bandennoù ledanañ (war-dro 20 km) a zo kenaozet eus ur c'helc'hiad-kreiz sklaer a-walc'h gant riblenn diresis teñvaloc'h. Krediñ a reer e voent krouet dre un doare volkanegezh-dour. Dindan efed gravitadur Yaou en em dorrfe kler Europa ha diskouezet e vefe ar gwiskadoù izeloc'h.\nEvel ma tiskouez Europa atav an evelep tu ouzh Yaou e tlefe al linennoù-se heuliañ ur patrom strizh met n'eo gwir nemet evit ar re nevesañ. An dra-se a ro tro da grediñ e trofe buanoc'h diabarzh Europa eget he gorre, ar pezh a greñvafe teorienn ar meurvor isklerek.\nUn torosennadur heverk arall a o al lenticulae. Se a zo toulloù, bolzennoù, pe kelc'hiadoù lintr met teñvaloc'h eget o endro. Krediñ a reer e voe krouet ar bolzennoù gant skorn klouaroc'h o pignat eus diabarzh al loarenn, un tammig evel kambroù magma war an Douar. Ar c'helc'hiadoù teñvaloc'h a c'hellfe bezañ furmet pa bign dour liñvel war ar gorre dre skarioù ar grestenenn tra ma vefe rannvroioù digompez evel ar Rouestl Konamara maezioù isberg o tiblasañ war ur gwiskad skorn tommoc'h.\nSelladennoù graet gant ar Goddard High Resolution Spectrograph eus ar pellseller Hubble o-deus diskouezet he-doa Europa un atmosferenn zister tre (war-dro 1 mikropascal]]. Eus oksijen eo kenaozet dreist holl. Er c'hontroll eus ar pezh a c'hoarvez war an Douar n'eo ket buhezek orin an oksijen-se. Gant skignoù an Heol eo krouet. Aezhenniñ a reont ar c'hler hag an aezhenn produet en doare-se a zo digompozet e oksijen ha hidrojen.\nAr sontenn Galileo he-deus diskouezet he-doa Europa ur maez magnetik gwan (heñvel a-walc'h ouzh hini Callisto hag a gemm pa dremen-hi a-dreuz hini Yaou. An displegadur gwirheñvelañ a zo ez eus ur meuror a zour holennet dindan ar c'hler. Elfennadurioù spektrografiek a ziskouez ez c'hell al linennoù ruzart war c'horre Europa pinvidik bezañ kenaozet eus holennoù (sulfat magneziom dreist holl). Posupl eo ivez ez eus hidradoù trenkenn soufrek. Evel ma'z int diliv ar materi-se e kreder ez int mesket gant produioù arall, kenaozadur soufrek, war a seblant.\nPosupl eo ez eus buhez e meurvorioù Europa. Ar vuhez-se a vefe heñvel ouzh hini kavet war an Douar war-dro ar siminalioù idrotermek pe e lenn Vostok en Antarktika He sichenn chimiek a vefe disheñvel tre - er c'hontrol an hini a c'hellfed kavout war Veurzh rak eskemm e oa bet etre Europa hag an Douar.\nEvit diwall Europa da vezañ kontammet gant ar vuhez zouarel e lakajod ar sontenn galileo da gouezhout war Yaou. Ma vije bet kouezhet war Europ e c'hellje bet treuzvevet bakteri douarel ha da zibosupl o-dije lakaet studioù da-zont ar vevoniezh Europat.\nGwel arzour ur sontenn isklerel\nDarn vrasañ ar pezh a anavezer diwar-benn Europa a zeu eus gournijadennoù ar c'hefridi Voyager ha Galileo. Kefridi arall a voe bet kinniget, evel ar Jupiter Icy Moons Orbiter dilezet e 2005.\nKiniget e voe bet gant ar NASA da gas ur c'helc'htroer a aotrfe anezhor d'ober muzuliadennoù gravadurel ha da gadarnaat - pe get - bezañs ur meurvor isklerel. Enderc'hel a c'hellfe ul lestrig gouestl da bradan war c'horre Europa ha da dielfennañ ar skorn. N'eo ket budjetet c'hoazh ar raktres-mañ.\nKlaskourien'zo o-deus kinniget da gas ur sontenn hag a bradfe war ar c'hler da gerc'haat roudennoù a vuhez. Ur ginigadenn arall a endalc'h ur sontenn islklerel hag a deuzfe ar c'hler gant ur reaktor nukleel hag a aotrfe anezhor da sellout pizh ar pezh ez ues dindan ar c'hler.\nAdtapet diwar « https://br.wikipedia.org/w/index.php?title=Europa_(loarenn)&oldid=1963365 »\nKemm diwezhañ d'an 18 C'hwe 2022 da 06:57


Journal de Renaud Camus, mercredi 6 février 2019\ncréée le jeudi 7 février 2019, 11 h 33\nmodifiée le jeudi 7 février 2019, 11 h 37Paris, hôtel Bourgogne et Montana, mercredi 6 février 2019, minuit moins le quart. Mes deux avocats, et surtout Me Rimokh, sont beaucoup plus optimistes que moi sur l’issue de ~~~~ ~~~~~~~ ~~~~~~~ ~~~~~ ~~~~~. ~~~~~ ~~~ ~~~~~~~~~~~ ~~~ ~~~~~ ~~’~~~~~~~~~~~~~~ ~~~ ~~’~~~~~~~ ~~~ la partie adverse, Me ~~. (~~’~~~~~~~ ~~~~ ~~~~ — ~~’~~~~, ~~~~~~~-~~~, ~~’~~~~~~~ ~~’~~~~~~~~~ ~~~~~~~ ; ~~~ ~~~~ ~~~~~ ~~~~~~~~~~~~ ~~~ ~~~~~~~~ ~~~ ~~~ ~~~~ ~~~ ~~~~~~~, ~~~ ~~~~ ~~~ ~~~~~~~ ~~~~~~~~~~~~~ mufle, d’autant que ~~~~~ ~~~~~~ ~~~~~~~ ~~~~~ ~~~~ ~~~~~~~~~ ~~~~~~~…), ~~~ ~~’~~ ~~~~~ ~~~~~~ ~~~~~ ~~~~ ~~~~ ~~~~~~~~~ ~~~ ~~~~~. ~~’~~~~~~~~~ ~~~~~ ~~~~~ ~~~ ~~’~~ ~~~~~~~~~~ ~~~~, ~~~ ~~~~ ~~~~~~~ non plus. Il ~~~~~~ ~~~~~~~ ~~’~~~~~~~~ ~~~ ~~~~~~~~ ~~~ ~~~~~~~~~ ~~~~~~~~~, ~~~ ~~ ~~~~~~~~~~~ ~~~ ~~~~~~ : ~~~ ~~~ ~~~~~~~, ~~~~~ ~~’~~~~~~~~~~ ~~~~ ~~~ ~~~~~~~ ~~~~ ~~~~~ ~~~~~ ~~ ~~~~ ~~~ ~~~~ nous l’accusons d’avoir ~~~~. ~~~ ~~~ ~~~~~~~ ~~~~ ~~~’~~~ ~~’~~ ~~~~ ~~~~~, ~~~~~~~~~~~~~~. ~~’~~~ ~~~~~~~ ~~~~~ ~~~~~~~~~~~~~ ~~~’~~~~~~ ~~~~~~~~~~~~~~~ ~~~ ~~’~~~~~~~~~ “~~~ ~~’~~~~ ~~~~ ~~~~~~~” ~~’~~~~~~ ~~~~~~~~~ ~~~~ ~~~~~~~ ~~~~~~~ les juges. À ~~~ ~~~~~~ ~~ ~~~~ ~~~~~~ ~~~ ~~~~~~~~ ~~’~~~~~~~~~, ~~~ ~~~~ ~~’~~~~~~ ~~~~ ~~~~ ~~~~~ ~~~ ~~~~~~~~~ ~~~~~ ; ~~~~~ ~~~ ~~~~~~~~ ~~~~ ~~~~~~~~~~ ~~~~~~~~~~~ : ~~~ ~~’~~~~~~~~ ~~~~ ~~~ date de l’émission, ~~~ ~~~~ ~~~~~~~~~~~~~~~ ~~~~~ ~~~~ ~~~~~~~~~~~~ ~~~~~~~~~, ~~~ ~~~~~~~~ ~~~~ ~~~~~~~~~ ~~~ ~~~~~ ~~~~ ~~~ ~~~~~ ~~~~ ~~~~ ~~~~~~ ~~~ ~~~~ ~~~ ~~~~ ~~~~~~ : ~~~ ~~~~~ ~~~ sont les conclusions ~~~ ~~~~ ~~~~~~~~ ~~~~ ~~~~~~~~~~~ ~~~ ~~~~~~~~-~~~, ~~~ ~~~ ~~~~~ plus.\nBien ~~~~~~~~ ~~~~~~ ~~~~~~ ~~~ ~~~~~~~~ ~~~~ ~~~~ ~~~~~~~~~~, ~~~~~ ~~~~ ~~~~~ ~~’~~~ ~~~~~~~~~ ~~~~~~~~ ; ~~~~~ je crains qu’elle ~~~ ~~~~~ ~~~~~~~~~~~~~ ~~~~~~~~~~~~~~. ~~~~ ~~~~~~~~~~ ~~~~~~~~~~~~~ ~~~~~ ~~~~~~~~~~~~ ~~~~~~~~~, ~~~ ~~~~~~~~ ~~~ ~~~~~~~~~~~~ ; ~~~ ~~’~~~~~~~~~ ~~~ ~~’~~~~ ~~~~ ~~~~~~~~. ~~~~~ ~~~~ ~~~~~~ ~~~~~~~~~ ~~~ ~~~~ ~~~~-~~~~~~~ la jambe, et, ~~ ~~~~ ~~~~~, ~~~~~ ~~~~~~~ ~~~~~~~. ~~~ ~~~~~ ~~~ ~~~~~~~~~ ~~~~~ ~~~~ ~~~~~~ ~~~ ~~~~~~~~~~, ~~~~ ~~~ ~~’~~ ~~~~~ ~~~~~~ ~~~~~ ~~~ ~~~~~~. ~~’~~~~ ~~~~~ ~~~~ ~~~~~~~~~ aller en cassation, ~~~ ~~~~ ~~~~~~~~~~~~~~~ ~~~~~ gagnions…\nMaître ~~~~~~~ ~~~~~ ~~~~ ~~~~~~~ ~~~~~~~~~~~~~, ~~~ ~~~~~ ~~~~~~~~ ~~~ ~~~ ~~~~~~~~~~~~ ~~~’~~ ~~~ ~~~~~~~~ ~~ ~~~~ ~~~~~. ~~~ ~~~~~~~~~ ~~~ ~~~~~~~ ~~~~~~~~~~~ à mon égard ~~~ ~~~ ~~~~~~~~~~~, ~~~~ ~~’~~ ~~~~~~~~~~ ~~~~~~~~~~~ ~~~ ~~~~~ ~~~~ ~~~~~~~~~ ~~~~~~~~~~~~~~, ~~~ ~~~~~~ ; ~~~~~ ~~~ ~~~~~~ ~~~~~ ~~~~~ ~~~~~~ ~~~~~~~ ~~~~~~ ~~~~~~~~~~~, ~~’~~~~~~ ~~~~~~~~ ~~~~~ ~~~~~ à fait courtoise, ~~~ ~~’~~~ ~~~~~~ ~~~~ ~~~~~~ ~~~~ condamné.\nRimokh ~~~~~~~~ ~~~~~~ ~~~~~~~~~ ~~’~~~~~~~~~~~, ~~~ ~~’~~~~~~~~~~, ~~ ~~~~ ~~~~~~~~~~~~ ~~~~~~~~~~ ~~~ ~~~ ~~~~~ ~~~~~~~~~~~ ~~~~~~ ~~~~~~~~~ ~~~~~ ~~~~~~~~ ~~~~ ~~~~~~ fois, puisque nous ~~~~~~~ ~~~~~~~ ~~~ ~~~~~~~~ ~~’~~~~~~~~~, ~~~ ~~~~~~~~ ~~’~~~~~~~~~~~~ ~~~~ ~~~ ~~~~~~~ ~~~ ~~~~~~~. ~~~~~ ~~’~~~~~~ avant ~~~~ ~~~ ~~~~~~~~ ~~’~~~~~~~~ ~~~~ ~~~ ~~~~~, constat or no constat. ~~~ Me Rimokh a dû ~~~~~~~~~ ~~~~~~~~~~ ~~~~~~~~ ~~~~~ ~~~~ ~~~~~~~~~~, ~~~~ ~~~~~~~~~, ~~~~ ~~~~~~~~~ ~~~ ~~~~~. ~~~~~~~ ~~~~ ~~~~~~~~ ~~~~~ ~~~~~~~ ~~~~~ ~~~~~~~~~~~~~~~ ~~~~ ~~~~~ ~~~~ ~~~~ ~~~~~~~, ~~~~~~ ~~’~~~~~~~~~~~~~~~~~ ~~~ rien dans le ~~~~~~~~~ ~~~~~~~ ~~~ ~~~~ ~~~~~~~~~~~~~ ~~~ ~~~~~~~ ~~~~ ~~~~~~~~ ~~~~~~~~~~~~~. ~~~ ~~~~~ ~~~~~~~~ ~~~~ ~~~~~ ~~~ ~~~~ ~~~~~ ~~~ ~~~~~~~~ ~~~~ ~~~~~~~~~~~ ~~~~~~~~ ~~~ ~~~~~ ~~~~~~~~~~ ~~~~~~~ d’absence de preuves à ~~~~~~~ ~~’~~~~ ~~~~~~~~~ ~~~~ ~~~~ ~~~~~~ ~~~ ~~~~~~~ ~~~~~~~~~ ~~~ ~~~~~~~~~~. ~~~~~~~~~~ ~~~ ~~~~~ ~~~~~~~~~~~~~ ~~~~~~~~, ~~~~~~~ ~~~~~, ~~~ ~~~ ~~~~~~~~~ ~~ ~~~~~~ ~~~~~~ ~~’~~~~~~~~~~~ ~~~ ~~~ genre de procès, ~~~~~ ~~~~~~~ ~~~~ ~~~ ~~~~~~~~ ~~’~~~~ ~~~~ ~~~~ ~~~~~~~~ ~~~ ~~~~~~~~ ~~~ ~~~ ~~~~ ~~~~~, ~~~~~ ~~~ ~~~~~~ ; ~~~ ~~~ ~~~~~~~~ ~~~~~~~~~~~~ ~~~~ textes.\nIl ~~ ~~~~~~ ~~~ question de l’assez, la querelle ~~~ l’assez. ~~~~~ ~~~~~~~~~ ~~~~~ ~~’~~~~~~ ~~~~ ~~~~ ~~’~~~~~~ ~~~ ~~~~~~~~~ ~~~~~~~~~~~. ~~~ ~~~ ~~ ~~~~ ~~~~ ~~’~~~~~~ ~~~ ~~~~~~~~~ ~~~~~~~~~~~~ (~~~ ~~~~ ~~’~~~~ ~~~~ faux…), assez antisémite… Il a ~~~~ ~~~~~~ ~~~~ ~~’~~~~~~ ~~~ ~~~~~ ~~~~~~~~ ~~~~~~~~~, ~~~~~~~~~~~~~ ~~~~~~~~~ ~~~ ~~~~~~. ~~~~~ ~~~~~ ~~~ ~~~~~~~~~ ~~~~ ~~ ~~’~~~~~~~~~~~, ~~~~~ ~~~~~~~~, ~~~~~ ~~~~~~ ~~~~~~~~ ~~~~~~~~~~~~~ légitime.\nDans ~~~~ énoncé des propos ~~~~~~ ~~~ ~~~~~, Me ~~. ~~ ~~~~~~~ ~~~~-~~~~~ ~~~~ ~~~~~~~ ~~~ ~~~~~~~~ ~~~~ ~~’~~~~~~ ~~~ écrivain misogyne (au ~~~~~ de misanthrope). ~~~~ ~~~ ~~~~~~~~~~~ ~~~ ~~~~ ~~~~~~ ~~~~~~~~ ~~~ ~~~~~~~~ sourire.\nvoir l’entrée du mercredi 6 février 2019 et son image dans Le Jour ni l’Heure


Pajenn:Guillouzic - Bue Zant Ervoan, 1894.djvu/47 - Wikimammenn\nPajenn:Guillouzic - Bue Zant Ervoan, 1894.djvu/47\nbarouz-ze dal ma oa beleget, med na vije ket o chom enon nemet bep pell ha pell, en Landreger a renke chom vit ober he garg a varner. Evit derc’hel he blas hag ober al labour a nevoa eur c’hure, hanvet Javre Riou, henez a instrue an dud hag a roe d’he ho zakramancho. C’hoant aoalc’h a nevoa kouskoude tud Tredrez da welet ho ferson o chom dalc’hmad en ho zouez ; hag eun devez a c’hoantajont da-vad hars anean da retorn da Landreger, renkout a rez kemer eun or guz hag eun hent treuz vit mont kuit hep goud d’he.\nN’eur c’hroaz-hent, damdost d’ar bourg a zo c’hoaz eur min lec’h n’em lake ar person zantel war he daoulin da laret he vreurial ha da len ar Skritur-Zakr ; hag ouz ar vered a zo eur min hag a vije dindan he ben enpad he gousk. Ar presbitoar a zo enon a zo bepred, herve lerer, an hini oa Zant Ervoan o chom ebarz. Keit a oa person enon a reaz anoudegez gant eun tiegez tudjentil a oa o chom en kastel Koatredrez (an ti-ze zo hirie en parouz Lomikel). An otro oa enon o chom a oa an otro Keranraiz, hag he itron a oa Theophana Pestien. An dud-se a oa mignonet vraz d’ar zant, ha dre ma oaint pinvik, a reint kals aluzenno evit heuill he alio mad. Gant an dud-se eo a iez Zant Ervoan d’ober pelerinaj zant Ronan, enon ve kals a belerined\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/47&oldid=127432 »


8 levr nevez embannet e brezhoneg — Dispak\nPublished on 24/12/2018 25/01/2019 by Ar Skipailh\nEvit gouelioù Nedeleg e kinnig skipailh Dispak deoc’h 8 levr brezhonek embannet er bloaz-mañ hag o deus sachet hon evezh.\nGwez ar vro, Padrig an Habask & Anna Duval-Guennoc\nBerzh en deus graet levr natur ti-embann al Lanv, lañset gant un taol strollarc’hantaouiñ brav. “Gwez ar vro” a ziskouez, dre skrid Padrig an Habask ha livadurioù Anna Duval-Guennoc, diforc’hioù 36 spesad gwez boutin e Breizh. Tresadennoù-kaer an arzourez a laka war wel stumm ar wezenn (en he bleuñv pe get) ha munudoù e-giz ar frouezh, an delioù pe bleuniadur ar par hag ar barez. An destenn a ro titouroù war ar wezenn dre vras, an implij graet gant ar c’hoad ha troioù-lavar pe implij e anvioù-lec’h ha familh hor bro.\nUr benveg talvoudus evit anavezout hag envel ar ramzed a zo a-us d’hor pennoù neuze…\nGwez ar vro, Al Lanv, 15 €, da brenañ gant Kuzul ar brezhoneg (liamm)\nAnjela, Christelle ar Guen\nUr romant treset divyezhek eo. Un tu eus al levr a zo e brezhoneg, egile zo skrivet e galleg. Brav ha simpl eo an tresadennoù. Dre al levr-mañ e c’haller ijinañ gwelloc’h penaos a oa bet buhez ar varzhez. Chabistroù disheñvel, aozet dre demoù, a ziskouez lod eus prantadoù heverkañ he buhez, pe eus he mennozhioù. Aes ha plijus-kenañ eo da lenn. Furchet he deus an dresourez e lizheroù ar varzhez, enrolladennoù anezhi ha barzhonegoù savet ganti, ha dibabet he deus tammoù anezho. Kement tra skrivet el levr zo bet lavaret pe skrivet gant Anjela Duval neuze. Un testeni tost d’an dudenn vrudet eo. Buhez ur stourmerez a-ziwar ar maez.\nAnjela, Embannadurioù Mignoned Anjela, 15€, Gwengolo 2018. (liamm)\nMartial Ménard, ur breur er stourm, Charlie Grall\nPiv e oa Martial Menard ? Un tamm eus ar respont a vo kavet e-barzh levr Charlie Grall. Ur sell diwar-benn buhez un den zo bet breur dezhañ er stourm. Ul levr dedennus e gwirionez ha fromus meur a wech. Desachet e vo neb a zo dedennet gant Breizh ar bloazioù poultr. Bloavezhioù fonnus war dachenn ar stourm evit ar yezh. Ha start lakaat ar gaoz warne hep komz eus « paotr Lanrelaz ». Martial e Skol an Emsav, en FLB, er prizon, e Stourm ar Brezhoneg (SAB), er gazetenn Breizh Info, e penn embannadurioù an Here. Ha Martial marc’h-labour ar brezhoneg betek fin e vuhez.\nMartial Menard, Ur breur er stourm, Embannadurioù Al Lanv, 10,50 €. (liamm)\nIstor ar vatezh ruz, Margaret Atwood, troet gant Alan Martel\nSetu troet e brezhoneg ar best-seller a awenas an heuliad skinwel a-anv gantañ : The handmaid’s tale. Heuliañ a reer June, harozez al levr a zezrevell hec’h istor e maner ar gourc’hemenner Waterford. Diskaret eo bet Stadoù-Unanet Amerika gant puritaned strizh savet ganto Republik Gilead ha lakaet ar merc’hed frouezhus da vezañ sklavezed an tiez pinvidik heuilhet divezegezh ar Stad nevez ganto.\nUl levr faltazi plijus da lenn eo, gant geriaoueg e-leizh hag arbennik, betek re a-wechoù. Gant ma ne vevimp ket er bed-se biken.\nIstor ar vatezh ruz, Embannadurioù An Alarc’h, 15 €. (liamm)\nPeurzorn, Petros Markaris, troet gant Alan Botrel\nPetros Markaris a zo ur skrivagner gresian, bet ganet e 1937 e Turkia. Skrivet en deus un toullad romantoù polis, a heuilh un dudenn bennañ, ar C’homiser Kostas Charitos. Peurzorn a zo levrenn ziwezhañ « Trilogiezh an enkadenn », e-lec’h ma enklask Charitos war pemp muntr zo bet sinet gant ur strollad lesanvet « Gresianed ar bloavezhioù 50 ».\nDizoleiñ a reer en heuliad-mañ ur vro disrannet gant an enkadenn ekonomikel a ra reuz abaoe 2008. Ar velestradurezh breinet, an tu-dehoù pellañ o kreskiñ, ar repuidi gwallgaset : setu an endro a vez livet deomp, gant ur sell realour, a c’hellfe bezañ dedennusoc’h eget an enklask polis en e-unan. Al live yezh, kinniget gant troidigezh Alan Botrel, a zo uhel a-walc’h ha diaes a-wechoù, zoken gant ur c’heriaoueg e fin al levr.\nPeurzorn, Embannadurioù An Alarc’h, 14 €. (liamm)\nSeizh tra da ober Jean Le Clerc de la Herverie.\nAet e oa priz brezhoneg 2017 kêr Gemper gant ar romant-mañ. Rannet eo ar romant berr-se etre 34 fennad. Aes e vez lennet eta.\nIstor un den war e leve hag a rank kuitaat e gêriadenn e Kreiz-Breizh, Kerantoull, evit mont da vevañ er gêr vras, Lannvriog. Istor an dilojañ, ar vuhez nevez, an dud nevez en em gav ganto, ha dreist-holl pouez an dud bet en e vuhez hag aet diouzh ar bed-mañ hag a gendalc’h da chom war e dro.\nMa n’eo ket un emvuhezskrid ec’h adkaver kalzik traoù eus buhez an aozer, gant un toullad « private jokes » zoken. Betek re e klask an aozer plantañ krennlavarioù pe arroudennoù barzhonegoù, ken e teu da vezañ hegasus. Un nebeud fazioù yezhadur zo chomet ivez ouzhpenn ur vi-koukoug a adkaver hed-ha-hed al levr : lasterezh e-lec’h lastezerezh.\nUl levr da vezañ lennet er bus pe en tren.\nSeizh tra da ober, Embannadurioù Al Liamm, 12 €. (liamm)\nToutouig, kelaouenn nevez Keit Vimp Bev evit ar re vihan-tout\nSantout a rae ti-embann Keit Vimp Bev e oa ezhomm ur gelaouenn evit ar vugale yaouankoc’h eget lennerien ha lennerezed Rouzig, dre ma’z a war ziorren tachenn an embann evit ar vugaligoù e brezhoneg. Peogwir int bugaligoù e vez lennet ar gelaouenn gant o zud ha n’eo ket ganto o-unan. Lañset en deus Keit Vimp Bev neuze ur gelaouenn ken aes da lenn evit ar vugale hag o zud, istitlet e galleg. Frazennoù berr, senennoù buhez pemdez ar re vihan, un tresañ simpl ha tener e-liamm gant ar mareoù… Peadra d’ar re vihanañ da gavout o lod. Ijinet ha treset eo bet an niverenn gentañ gant Géraldine Hary.\nToutouig, Keit Vimp Bev, Distaol war ar c’houmanant 6 miz evit al lañsañ: 20€, eus miz Genver betek miz Even 2018 (betek an 10/01/2019).\nIstor bihan Karl Marx, Joan R. Riera ha Liliana Fortnuny, troet gant Gael Roblin hag Anna Le Grumelec\nN’eo ket al levr-mañ un droidigezh klok eus oberennoù an Alaman barvek ganet 200 vloaz zo ! Al levr-mañ a zo bet savet evit ma vefe tu da brederiañ diwar-benn « bed al labour » dre un istor simpl ha berr (32 bajennad liv) kontet gant Tad-kozh Karl. Kontañ a ra buhez Frederik, ur peizant o vevañ e Bro-Saoz e dibenn an 19vet kantved. Rankout a ra mont betek ar gêr vras da gavout labour, hag en un embregerezh e kavo ur post evit gwriat loeroù. Un devezh e vo merzet gantañ e vez gwerzhet al loeroù-se kalz keroc’h eget ar priz ma vez paeet-eñ ! Goulenn a raio sikour digant ur gamaladez, Roza, evit kompren perak hag evit kavout un diskoulm evit ma vefe reishoc’h an traoù, evitañ hag evit al labourerezed ha labourerien all.\nEmbannet eo bet evit ar wech kentañ e katalaneg, a-drugarez da dresadennoù Liliana Fortuny (brudet e Barcelona evit he labour) hag an istor a zo bet skrivet gant Joan R. Riera. Azasaet ez eus bet un nebeud mennozhioù diwar-benn ar gevredigezh : penaos lodennañ gwelloc’h ar pinvidigezhioù pe doareoù goulennoù a-vremañ dalc’hmat, evit ma vefe tu da lenn adalek 8-10 vloaz lakaomp. Met gallout a raio bezañ lennet gant tud koshoc’h ivez !\nIstor bihan Karl Marx, Embannadurioù Stourmomp, 14€ (liamm)\nLevrioù brezhonek all zo bet embannet ar bloaz-mañ. Kavet e vezont war lec’hiennoù kuzul ar brezhoneg, klask, pe lenn.electre. Gouelioù laouen deoc’h holl ! 🎄\nLennegezh, Sevenadurcoop breizh, keit vimp bev, kuzul ar brezhoneg, Lennegezh, lennegezh e brezhoneg, levrioù\nPrevious Previous post: Rekipeoù Klervi : #2 cupcake dimezell chokolad\nNext Next post: Rekipeoù Klervi : #3 chokolad nedeleg